Q=6	C=4	SS=2	LS=2	PS=0	DC=0	LC=0	SD=0	BS=1	G0=30	G1=20	G2=5	DLID=ber_Latn	BODY=“Bdiɣ heddreɣ taqbaylit mi sɛiɣ 38 n yiseggasen di leɛmer-iw, tura selmadeɣ-tt i yimeqqranen” - La Dépêche de Kabylie\nAccueil Tamazight “Bdiɣ heddreɣ taqbaylit mi sɛiɣ 38 n yiseggasen di leɛmer-iw, tura selmadeɣ-tt...\nIssad Kacem, d amedyaz, d aɛeggal n tddukkla Numidya\n“Bdiɣ heddreɣ taqbaylit mi sɛiɣ 38 n yiseggasen di leɛmer-iw, tura selmadeɣ-tt i yimeqqranen”\nKacem Issad, d yiwen n umedyaz aqbayli yettidir deg Wehran, yettaru tamedyazt s tefransist ɣef tumast d tutlayt-ines. Yettaru daɣen iḍrisen-nniḍen. Uqbel ad yekcem ɣer tddukkla Numidya, yella ur yettmeslay ara taqbaylit, maca ass-a yuɣal yesselmad tamaziɣt i yimeqqranen. Newwi-d yid-s awal deg tdiwennit-a ɣef leqdicat-is.\nAɣmis n yimaziɣen: Di tazwara ahat tebɣiḍ ad ak-issinen yimeɣriyen ?\nIssad Kacem: Luleɣ deg Wehran. Tadra-inu seg tmurt n Leqbayel, seg Tizi Uzzu, taddart n At Ɛebbas, taɣiwant n At Wasif. Ḥemmleɣ taɣuri n yidlisen n umezruy, n yidles amaziɣ, akked tfelseft, d yidlisen yettwarun s tmaziɣt s umata. Dacu i ak-d-yeldin iberdan ɣer tira ?\nAyen yerzan tamedyazt, zemreɣ ad d-iniɣ d aḥettem, mačči d beqqu i bɣiɣ ad aruɣ isefra. Seld tamettant n baba, yuɛer fell-i nezzeh ad qebleɣ tawaɣit-a, yettuḥettem fell-i ad d-afeɣ tifrat, abrid swayes ara d-ssuffɣeɣ leḥzen d lɣiḍ yeččuren ul-iw, ufiɣ-d imru ɣer tama-w, yuɣal d arfiq-iw. Deg teswiɛt-nni, uriɣ ula ɣef baba aṭas n yisefra.\nAcu-ten yisental iɣef tessefruyeḍ ?\nDi tazwara, ur ttaruɣ ara kan tamedyazt, imi ttaruɣ ula d iḍrisen imecṭaḥ d yimeqqranen, deg internet neɣ i yiman-iw. Ayen iwumi neqqar “Les pamphlet, essais” s tefransist. Ttarruɣ ɣef yisental yerzan timetti, afrayen, tayri n yal taɣawsa. Ma d taɣult i d i yi-yehwan s waṭas, d tumast.\nMmeslay-aɣ-d cwiṭ, ma tebɣiḍ, ɣef warrazen i d-tḥellaḍ…\nKkiɣ deg temsizliyin deg tmura n Fransa d Lubnan, ḥellaɣ-d ddeqs n warrazen. Gar useggas n 2015 d 2017, ḥellaɣ-d 7 n warrazen. Yiwen deg Lubnan, ma d wiyaḍ deg tmurt n Fransa (timsizzelt littéraire NAJI NAAMAN 2015, gar 2041 n yimttekkiyen seg 60 n tmura, wwiɣ arraz n wuklal (prix du mérite). Timsizzelt EUROPOESIE 2015, wwiɣ agerdas n yiseɣ n la Francophonie. Timsizzelt Poesiades, ḥellaɣ-d arraz n wuklal n tmedyazt deg 2014 d 2016. Wwiɣ daɣen arraz n teblalt (excellence) deg 2015 d 2017).\nSeg umdan ur nessin ara ad yemmeslay taqbaylit srid ɣer uselmed n tmaziɣt i yimeqqranen. Amek almi ?\nD tidet, win iwumi ara teḥkuḍ tadyant-iw, ur yettamen ara, kkreɣ-d gar yimseɛraben ur ssineɣ ara ula d awal s teqbaylit. Maca mi meqqreɣ, ssekfaleɣ-d iẓuran-iw, dɣa giɣ ayen yakk zemreɣ akken ad lemdeɣ tutlayt-iw. Bdiɣ heddreɣ taqbaylit ɣef leɛmer n 38 n yiseggasen. Deg 2015, txebber-iyi-d yemma s tullya n tesmilt n uselmed n tmaziɣt i yimeqqranen (asegmek), dɣa kecmeɣ ad lemdeɣ. S temsirin i d-ḥefḍeɣ yal imalas d tallelt i d-ufiɣ sɣur Buridan Meqqran d Ɛecwi Xaled i yi-iɛawnen aṭas i swayes bdiɣ ttadfeɣ ɣer lesrar n tutlayt-iw (tajerrumt, tirawalt d tseftit). Syin kecmeɣ ɣer tddukkla Numidya, aɣbalu n umennuɣ ɣef tmagit deg umalu n tmurt, ufiɣ ɣer tama-w Mass S. Zeɛmuc, aselway n tddukkla. Syin mi lemdeɣ aṭas n tɣawsiwin, ṭṭfeɣ tasmilt deg useggas 2016 akken ad slemdeɣ imseɛraben (wid ur nettmeslay ara taqbaylit). Tamentilt n wayagi, d ṣṣber-inu s wayen akk lemdeɣ u nudaɣ. Daɣen ttmektayeɣ-d lewṣaya n jeddi Belqasem i yi-d-yettmeslayen mi meẓẓiyeɣ ɣef lejdud, ɣef leqbayel, ɣef taddart d tmetti-nneɣ. Annect-a yakk isaɣ leḥmala d tafat n timmuzɣa deg-i.\nBla ccek, tesɛiḍ isenfaren s tmaziɣt ?\nLliɣ ttaruɣ s tefransist, maca taggara-a, bdiɣ ttaruɣ s tmaziɣt s tallelt n umeddakel-iw A. Khaled, aselmad n tmaziɣt i yi-yettɛawanen aṭas. Aql-i deg ubrid n uheggi n tmucuha i yimeẓyanen (yiwet kfiɣ-tt, ad d-teffeɣ deg wussan-a). Ttxemmimeɣ diɣen, ad geɣ asuɣel i wammud-iw n tmedyazt “Quand la liberté s’éveille” i d-yeffɣen deg 2017 seg tefransist ɣer tmaziɣt. Ɣur-i daɣen tikti, ad geɣ adlisfus amecṭuḥ i wid ur nettmeslay ara taqbaylit.\nTanemmirt i Uɣmis n yimaziɣen d La Dépêche de Kabylie. Ad sbeɣseɣ yakk imezdaɣ n tmazɣa, ad refden u ad lemden tutlayt n yimezwura-nsen, ad d-skeflen amezruy-nsen n tidet war akukru. Ad sɛeddiɣ syagi azul i yemma, tameṭṭut-iw i ixeddmen lmerɣub akken ad ssiwḍent leḥmala n tmaziɣt i warrac-nneɣ imecṭaḥ Massilva d Amayas. War ma ttuɣ imeddukkal-iw n tddukkla Numidya, ladɣa S. Zeɛmuc d Ǧ. Benɛuf ɣef leqdic meqqren i xedmen u mazal xeddmen i usnerni n yidles d uselmed n tutlayt.\nArticle précédentTella-d tcemlilt i usizdeg n temdint\nArticle suivantTenɣa tmacint yiwen n urgaz


Q=3	C=3	SS=3	LS=0	PS=0	DC=0	LC=0	SD=0	BS=0	G0=22	G1=10	G2=2	DLID=ber_Latn	BODY=Asmi tuγ Titis, tdiyust n yilel, Piliyuṣ, agellid n tegzirt n Aygina, usan-d akk idiyusen γer tmeγra-nnsen. Imi uẓan akken ad ččen, tekker tdiyust Ayris, terfa imi ulac win i tt-id-inecden. Teddem-d taḍafut n wureγ, tsers-itt γef ṭabla, tenna-yas : "Taḍafut-agi n wureγ, ad tt-tawi tdiyust yiffen akk tidiyusin." - Dγa tekker gar tdiyusin-nni akk yellan dinna. Nuγent. Nuγent almi d-ggrant tlata : Hiṛa, tdiyust n tsulya; Atina, tdiyust n lgirra d ṣufya; d Afriditti, tdiyust n tayri.\nAkken tegguma ad tefru, dγa tidiyusin-agi, rrant ṛṛay γer Dzus, agellid n yediyusen. Nnant-as d akken issefk-as ad tt-yefru gar-asent. Dzus yugad ad yefren gar-asent. Yuγal isawel-as i mmi-s Yeṛmec, agellid n tmesεṛaq, yenna-yas d akken isefk-as ad iṣubb γer lqaεa, ad d-yawi yid-es amdan akken ad yefren gar tdiyusin-agi. Yeṛmec yeṭṭef abrid, yebda la yettnadi, almi yufa yiwen umeksa akkenni, deg yiwen lexla, ikess lmal, dγa yeḥbes γur-s. - Ameksa-yagi, isem-is Paris, d mmi-s n Priyamuṣ, agellid n tmurt n Yilyun. - Yeṛmec yewwi yid-s Paris γer tmeγra. Akken wwḍen, yefka-yas taḍafut-nni n wureγ, yesken-as tlata tdiyusin-nni, yenna-yas : "Issefk-ak ad s-tefkeḍ taḍafut-agi n wureγ i tin di tlata-yagi ten-yiffen akk ccbaḥa."\nTidiyusin-nni zzint-as i Paris. Hiṛa tenna-yas i Paris : "Ma tefkiḍ-iyi taḍafut-agi, ad k-rreγ d ameṛkanti." - Atina tenna-yas : "Nek ma tefkiḍ-iyi taḍafut-agi, d k-rreγ d aqerru n taṛma n tmurt-ik." - Ma yella d Afriditti, nettat tenna-yas : "Ma tefkiḍ-iyi taḍafut-agi, ad ttaγeḍ tameṭṭut i-yiffen akk tilawin ccbaḥa."\nParis imeyyez imeyyez, yuγal yefka taḍafut-nni n wureγ i Afriditti, tdiyust n ccbaḥa.\nZrin kra n iseggwasen, dγa ageldun Paris inecd-it s axxam-is Minilaṣ, wergaz n Hilina, ugellid n tmurt n Spaṛṭa. Akken kan mwalan Paris d Hilina, tameṭṭut n Minilaṣ, dγa tesker deg-sen times n tayri Afriditti. Dγa yekker Paris, yuker Hilina, yewwi-tt γer tmurt-is, γer tmurt n Yilyun.\nIgrikkiyen imi slan, kkren, begsen, ṛuḥen gan lgirra d Yilyunen. Swamek imiren i d-tuγal Hilina γer wergaz-is Minilaṣ, agellid n Spaṛṭa.\nNuṭa : 1) Taḍafut n wureγ : Pomme d'or. 2) Titis d Piliyaṣ : Imawlan n Uxilus.


Q=2	C=0	SS=0	LS=0	PS=2	DC=0	LC=0	SD=0	BS=0	G0=35	G1=12	G2=7	DLID=ber_Latn	BODY=Tiggaz.. Amezruy issusmen x arrimet n Tmaziɣin | Le RIFAIN\nAzgen ameqqran zi tḥennatin-nneɣ ttuɣa carḍent tiggaz x wudmawen-nnsent, iḍaren, fus d yidmaren-nnsent. Tiggaz d tiggezt di tungimt n waydud Amaziɣ di Tmazɣa. Urid d Imaziɣen waha ig iggin tiggaz maca aṭṭas n wayduden deg umaḍal, ttuɣa cerrḍen tiggaz di arrimet-nnsen.\nTnayen n tmeslayin i zi ttuɣa zemmren ad cerḍen tiggezt, tteggen-tt s tilemt n thendiyt niɣ s yiɣeḍ. Tettɣima tḥudrit, tili ttunuḍent-as tiqrinin-nnes d temɣarin nniḍen ig issnent ad cerḍent. Xezzrent mamec ittraḥ wecraḍ-nni. Xmi ɣa tsala, akid-s dɛant s sseɛd d labarka.\nS ijjen taynit d tameqqrant i zi tcerreḍ temɣart x wudem n tḥudriyt. Ca zzag-sent sxeddament lefḥem aberkan. Zi senni snuqqubent s tsineft tamcant mani ɣa tili tiggezt ar zzag-s i dd ɣa ffɣen idammen. Uca ttḥekkan x-as iɣed, tilemt-nni n tahendiyt. Ttejjant cwayt n lweqt, ttruccant x-as aman amellaḥ aked ca n lɛucub. Awerni ijjen imalas, agezzim-nni ad iggenfa, uca tettban-d tiggezt-nni niɣ d arsem-nni.\nArrimet d talwiḥt n ugama\nTiggaz i ttuɣa tteggent Tmaziɣin i yeqqen ɣer ca n tmeslayin i yellan deg ugama. Axmi da arrimet-nnsent d ijjen cwayt zeg ugama. Di zzman urid Timɣarin waha i ttuɣa itteggen tiggaz. La d irgazen ttuɣa cerrḍen ixef-nnsen. Ttuɣa tiqdimin ttkettarent zi tiggaz, maca aked lweqt sneqqasent zzag-s ar mani idwel udem n tmeṭṭut Tmaziɣt wer ikessi ula ijjen tiggezt x wudem. Sarah Corbit, icten trezzu di tussna n Tmaziɣt, tenna belli Timaziɣin tiqdimin ttuɣa cerrḍent ca n imudar x wudem. Kul amuder ittili ɣer-s unamek.\nTeqqar ila tasejjart txes ad tini taqsuḥi, artila d arraw. Tfiɣra nettat d agenfi zeg waṭṭanen. Tizit d Tzizwit d tmeslayin i wer nzemmer a nxayel. D tnayen ifilan isedden d lxir d lɣir ig illan ttwaẓẓun di bnadem. Teqqar ijjen Trifiyt, illa tiggaz netta ɛawed izemmer ad isferrez tameslemt x tudayt.\nTiggezt d umsemlac\nTameslayt tamezwarut i zi ttwaggen tiggaz xminni nferrez jar timɣarin ig imelken d tiɛzryin. Tamɣart xminni i yeggur ad temlek, tecerreḍ tiggezt maḥend ad tini i jjmaɛet belli aqqa-tt x yiri n wergaz. Awerni lemlak-nnes, tamɣart awerni i lemlak tzemmer ad terni tiggaz nniḍen. Mala treceq-as-tt niɣ mala yenna-as-tt wergaz-nnes. Di Arrif, tuɣa tamɣart zzat ma ad temlec, xminni tili yalleh tebleɣ, tcerreḍ tiggezt maḥend ad tini ila nettat aqqa-t tujed i lemlac.\nKter zi manaya, di ca n jjwayeh nniḍen ɣer Imaziɣen nettaf tamɣart tajjalt. Tenn umi immut wergaz, tcerreḍ udem-nnes amen ikmel. Am ijjen tmart niɣ d aɛecmir. Maḥend ad tini belli nettat aqqa-tt din ḥuma ad as-teṭṭef amkan i wargaz-nnes ig immuten.\nDi tqebbal n Iɛezzaben ɛawed, zi tiggezt ttuɣa nettsen man taqbilt i ɣer tettnḥaza ca n temɣart. Ca n tqebbal nniḍen d Timaziɣin qqarent-as i tiggezt « aḥejjam ». Ddab-a n tiggezt tteggent i ugenfi. Ula d irgazen cerrḍent s ca n uxedmi deg ufus-nnsen, ittsemma di ca n imukan wer d-ttbinen.\nCa zeg imerzuten qqaren umi i d-banen ixwanjiyen, iraren ijjen tilalt d tameqqrant ḥma tiggaz ad ttwaseffḍent zeg wudem n temɣarin d yergazen. Bennan aya x ca n tmenna n arrasul. S uya aṭṭas zi temɣarin min ɣer yella wagla, ruḥen kksent tiggaz-nnsent. Ma tinni nniḍen, ugint ad jjent yessistsent ad carḍent tiggaz.\nLux, iḥudriyen di tneddam ula kṭer bdan tteɛqaben ɣer tiggaz n Imaziɣen ḥuma ad tent-cerḍen di arrimet-nnsen maca s ijjen tebridt d tamaynut.


Q=17	C=5	SS=11	LS=5	PS=0	DC=0	LC=0	SD=0	BS=1	G0=12	G1=2	G2=0	DLID=ber_Latn	BODY=D SSALIMA ! > Imyura > Timenza\nIḍelli, zunakit hniɣ-tt ar wexxam n yidles “Mouloud Mammeri” n tizi n wuzzu. Yerna am wergaz gliɣ s tmeṭṭut-iw d warraw-nneɣ. Ziɣ yehwa-yi kan ttzuxxuɣ. Rriɣ-d ul-iw d amuḍin. Taɛrabt terra tiqit deg izenqan n tizi n wuzzu. Zziɣ-d akken ilaq.\nZik qqaren-aɣ: “Awi yeddan d wi t-yifen, ad yettɛanad ad t-yaweḍ”, iwakken a nessali aswir, a nwennaɛ lecɣal-nneɣ, a nezzzuzef lḥif ɣef yiman-nneɣ. Taggara, "nessaweḍ-itt s ajmam tenɣel". "Nesserwet, ɛabban wiyaḍ". Ay abeḥri d-yeffallen! Ziɣenna “simmal la nettuɣal ar deffir am dderya n yir ɣyul". Ass-agi sawleɣ i kra n yemddukal n-yeqqimen alammi tfuk ur tefri tfaska-nni n wecmarri. Nnan-iyi-d, d abazin, d tawaɣit, d arwayen. Timseqqeft, seqqan-ten s temḥeqranit… Cummeɣ-tt akken ara teḍru. D acu i yiǧǧan znukreɣ-d syin nekk akked twacult-iw.\nSḥasfeɣ kan imi ur d-mlaleɣ ara kra n yemddukal/timeddukal lɛali yerna llan(t) wid/tid yellan dinna. Wa ur t-walaɣ ara acku ur ẓriɣ ara din a yili, wa ur d i-yiga ara wakud imi ḥareɣ a d-rewleɣ ammar i yi-ttaɣen.\nTegra-d deg ubaxix-a akked buseṭṭaf-agi ran ad teḍlun i yidles-nneɣ, yessefk ad ncemmer i yiɣallen-nneɣ d a nessemsed allaɣen-nneɣ iwakken ad d-narew ka n tfaliḥt. Mulac a ɣ-ɛabbin mezleg. Ala s leqdic igerrzen s tutlayt-nneɣ tabaḥant « Taqbaylit sari » i nezmer ad asen-nerreẓ ifadden i wid akka yettnadin ad aɣ-ccemten. Wigi "yezzenzen adrum s weɣrum", tebra ma taɛreg-asen-d di teqbaylit, ma mezgen-d di tmaziɣt…\n“D abernus zeddigen i ɣef-yettban wammus”. Ma nɛammed-asen neɣ nefka-yasen amrar aɣezfan, atan ihi d abernus yumsen ara s-nerr d lekfen i timmuzɣa-nneɣ yerna ur tessegmaḍ ara.\nYenna-yas uziki: “Ma ur d i-yekkis laẓ wexxam-iw, ur d iyi-t-itekkes yiwen”. Ala afus-nneɣ ay atmaten i izemmren ad aɣ-yekmez anda nra. Ma neǧǧa-yasen amkan, nefka-yasen lukala, iba ccah deg-neɣ, awer tt-nekker!\nracid n tiɣilt


Q=0	C=0	SS=0	LS=0	PS=0	DC=0	LC=0	SD=0	BS=6	G0=6	G1=2	G2=1	DLID=ber_Latn	BODY=Home Amezruy Amek ara yili uzekka\n9 Furar 2020\nTAMURT – Aqlaɣ deg yiwen n wakud, ilaq-as a sen-qqim akken a nwali d acu n webrid ara n awi. Tura akk-a, am akken iruḥaɣ lxiḍ n webrid i d-newwi seg umennuɣ i d-wwin imezwura nneɣ am Bennai Si Waɛli, Mbarek At Menguellat, Aɛmer Uḥemmuda, d wiyaḍ akken llan (ad fell-asen yaɛfu Yillu) ɣef ayen yaɛnan amennuɣ ɣef izerfan nneɣ n tnekkit d tutlayt d tugdut.\nWalaɣ, tagara-ya, am akken imeɣnasen nneɣ n tutlayt d tnekkit, atg,…\nam akken « bran i ṭṭbel deg aman ». Wagi d ayen i ttwaliɣ nekk, maca\nizmer, ahat ɣelḍeɣ; abaɛda (surtout) seg asmi i d-iffeɣ amussu ya\niwumi qqaren « lḥirak ». Nwala yiwet, iban en « am naɛma yewwan »:\namussu-a yewwi-d tiɛarrubit, anda zik niqal iqbayliyen tiqbayliyn\nttuɣun deg unnar i tefsut n 80 taqbaylit, tura si 16 furar 2019,\ntamurt taqbaylit tettuɣu s taɛrabt. Iwwi-d a nesseqsi iman nneɣ, amek\ni newweḍ ɣer wanec-a ? Amek , meḥsub, ayen akk i nennuɣ si 1949 armi d\ntafsut taγberkant, kra dinn « wwin-t wam ɣer yezer » ?\nDayen tura aqbayli d teqbaylit issers amder (taɛkemt), yekna, iqbel ad\nyuɣal d akli, ad yuɣal d aɛrbub, win yiff, yerna di tmurt-is ? Amek\nara iqbell umdan « aṣubbu ar twaɣit d yemcumen-a ? D acu i yaɛnan allaɣ\nn uqbayliy d teqbaylit mi yettu kra iɛaddan fell-as si 1949, 1963,\n1980, 1985, 2001, akk ayen is-texdem Lzayer taɛrabt tineslemt n uḍabu\nd izayriyen aɛraben-inselmen i yettferriǧen deg-sen asmi leḥbus n\nTaẓult, n Lḥerrac, d lkumisariyat, anda ttwawten, twajerḥen ilmeẓyen\nnneɣ, imiren azayri imsaɛrben d timsɛarbin qqimen ittferraǧen\nTettuḍ ay aqbayli, a taqbaylit ayen iken-ixdem imsaɛrab d temsaɛrebt n\ntzayrit ? Tettuḍ asmi ik-reggmen, mi theddre tutlayt-ik, anda\nik-qqaren : « xillina m langliz taɛkum », « ntuma ulad ruman », « ntuma\nulad fransa » « ntuma ulad lḥarka (tura erran-ɣ d zwaf)?\nAyen i d-qqar Naima « tafuḥant », d watmaten-is, d ayen akk meṛṛa\nittmeslayen imsɛarben d temsɛarbin, meẓẓi neɣ meqqer. Akken qqaren,\nicubayi Yillu, « am win ig gren aqerruy is deg ijdi, teǧǧa-s teqqim di\nlber i ubeḥri d uṣemmḍ ».\nTura inna-k umɣar azemni : « Ddaw n ubrid, mačči d abrid, nnig n\nwebrid, mačči d abrid, maca uleqrar-is kan d tuɣalin ɣer webrid ».\nΓas taɛkemt ẓẓayet, maca ilaq att-neṣṣiweḍ alamma d amkan-is akken yal\naqbayli, yal taqbaylit ad yidir di lɛaz d lḥerma n tmurt-is. D wagi i\nd iswi nneɣ nekni s ineɣmasen d tneɣmasin n imussuten meṛṛa yellan deg\nunnar si 1980 ar ass-a.\nTanmirt nwen akken tellam, tellamt.\nPrevious articleTadyant n Dda Muḥend (II)\nNext articleTaqbaylit d’azekka, tazayrit d’aẓekka


Q=8	C=8	SS=1	LS=0	PS=0	DC=0	LC=0	SD=0	BS=4	G0=48	G1=14	G2=1	DLID=ber_Latn	BODY=Kermej ma ad tkermjeḍ – Kabyles.com\nAccueilKabylophonieKermej ma ad tkermjeḍ\n21 août 2014 Hand Kabylophonie 0\nZik, illa yiwen d aεrab ixeddem i lḥewc ar urumi. Ittwali iqbayliyen i ixeddmen yid-s mara d-ssersen aεwin-nnsen* ad ččen tagwella* i lawan n tanalt neɣ imensi, ittwali sexlaḍen aɣrum aquran s uzemmur neɣ sskafen-t* di zzit. Ula d aεrav agi ibɣa a ten-iεaned, maca di laεmer-is i iẓra aεeqqa n uzemmur amek I iga. Yiwen wass, mi d-iffeɣ si lxedma-s, seg ubrid, iwala ibzinezrawen* skuruyen* tibururin n lleɣbar n iεewdiwen, atg… Netta yiɣil d widak nni i si isxallayen aɣrum Iqbayliyen. Dɣa, imiren kan ibda ijemεa-iten-id ar tyemmust* ula d netta, iwwi-ten-id ar uxxam uberrak* anda ttilin. Tameddit nni, mi yeqqim ad yečč imensi-s, issers i-tt-id ar zdat-s tayemmust nni n ibzinzrawen. Akken kan ara iger af talqimt n weɣrum ar yimi-s, a s-issetbaε yiwen n ibzinzer. Imiren, ibzinzer nni ageswaḥ* ad yijjiq* ddaw n tuɣmas-is u ad\nyewwet tikelt taneggarut s tferrawin-is; dɣa aεrab as-yini : « Kermej* ma tkermej lqbbayel iǧewzu bik lxebbz ! » (Kermejma ad tkermjeḍ, yak Iqbayliyen ṣxallan yis-k aɣrum).\nTadyant agi teḍra-d s tidett zik, asmi mazal llan ikuluten di Lzayer. Maca, widak i izedɣen i tama n uẓawan*, atg,…ur ssinen ara azemmur agi d acu-t (01). Ternuḍ di tallit nni, ulac timesrifegin * neɣ timacinin am tura id-yettfeggiḍen* s yemdanen. Rrekva diɣen, ɣlayet aṭṭas af uxeddam acku qlil-it i yettaɣen tijernaḍin timeqranin. Ma ijemaε-d yiwen kra n duru, a tt-id-yaɣ d aɣrum i warraw-is. Di lgirra nni nekkni d irumyen, yiwen wass, mi d-ɛadda lkunvwa* n lεasker ; akken id-wweḍ ar ddaw n taddart, netta yuɣ lḥal di lawan n ukermus. Tbedd-d yiwet n tkerrust n lɛasker kan i ineggez-d seg-s yiwen n uɛasekri, yemmeɣ akken srid s-ufus-is, yekkes-d takermust. Hatay mara yili ur yessin ara kra n umdan d acu, amek is-tḍerru.\n01) Llan kra ssawalen as assa : “zzit n waɛraven” di kra n tmiwa deg Lzayer. Init-iyi, melmi ijdi (rrmel) yettak-d zzit ? Melmi i ssnen izukar d acu i d zzit armi si 62 ar dagi. Zik di tmanaɣt, akken ara d-iniḍ “zzit n lleqvayel”, ad d-mmɣen fell-ak s wawal ak-ččen. Tura ula ttiyuzaḍ nni iwumi neqqar ” tiyuzaḍ n tmurt”, erran-tent : “ttiyuzaḍ n waɛraven”. Illa diɣen aɣrum nni adewran, qaren as : “aɣrum n waɛraven”. Yernu anida i tuḍen icc-is : ula d iqvayliyen agi n tmanaɣt nzan, ddan yid-sen d aqfafen. Ddan yid-sen, maca a sen-teḍru “am tqeṭṭiṭ deg uvisar”. Uleqrar, kra deg-sen ur d-ittban. Maɛna aɛni ẓran, faqen-d akk d acu uḥemmal deg i ddan ? Mdah ! Atnad deg coma n lbaxur n ddin n Nnvi Muḥend. Yal tameddit ak id-ffɣen s iqendyar avrid nnsen ar ljamaɛ. Imiren taqerruyt nnsen ad tt-wehhin ar lkaɛba-Crifa (Mekka).\n* Aweṣṣi n yal ass:\nAm akken d-nniɣ yal tikelt, u as-id-ɛiwdeɣ yal tikelt acku llan xilla deg-neɣ ur ikeččem ara kra n takti s allaɣ alamma s uṣemmeṭ. Ihi hatay: “Ur sawalet ara tagnawit deg ubrid nezɣ deg ixxamen nnwen. Ma yella yiwen iziker ikcem-d ar gara-wen akken ad iqqim, ssawalet as s tagi nneɣ. Werǧin as-tessiwlem s tinna nnsen ayen iwumi sawaleɣ “tagnawit” (walit le Dallet). Sawalet-asen s tegnawit kan mara teqḍum leslaḥ nnwen. Tutlayt nnwen ilaq awen ad tt-temmeslayem amma di γerra neɣ deg uxxam. Amma di tmanaɣt neɣ di Wehran, Qsentina, Skikda, atg,…\nTutlayt n umdan d ttinna i tigan ixullef wiyaḍ di tilḥi neɣ deg tudert is. Mmit-wen, ma yessawal lketra d tizikert, cfut atan ad yemmil ar tarwa n Aïca u ad ittjeddir deg lejdud-is. Tutlayt is att ikreh am qeḍran. As tuɣal ẓẓayet am tazbirt*. Ih taɛraγt d tutlayt yesɛan taknaska (tidyulugit). Tesserkac amdan akken ad yekreh, ad yesbeɣ d aɛrab am wigi n tmanaɣt. Atan xilla i d-ittekkarten d iqγayliyen macγa ttuɣalen d izukar mbla ma faqen. Imawlen nnsen ur d-wwin ara s lxeγar belli teddun ar tmettan n tudert d tjaddit d tutlayt nnsen. Maca d tilawin tiqγayliyen (ula d irgazen nnsent) i yefkan axessar seg asmi akka i llemdent tutlayin n uberrani. Amma di lxerba, amma di Lzayez, lalla-twen taqvaylit mi teffeɣ si taddart-is ad tbeddel iles is, ad tḍegger deg ubrid. Ttbeddilent taglimt am izerman deg tefsut !.\nAεwin : gamelle\nTagwella : nourriture. ( aḥeq tagwella d lmelḥ i nečča akken di sin)\nskafen : ils trompent, mélangent avec…\nIbzinezrawen : hannetons\nSkuruyen : ils enroulaient.\ntayemmust : sachet\naberrak : baraque\nageswaḥ : le malheureux\nijjiq : cris de la bête\ntimesrifegt : avion\naẓawan : sud\nyettfeggiḍen : déversement, flot de\nkermej : mot onomatopée (son de l’écrasement sous la dent). Ikkermej : il est écrasé.\nlkunvwa : convoi\nizukar: berbères assimilés\ntaẓribt neɣ zzebra): enclume\nChienne de vie VI\nGrammaire : le nombre (II)\n21 juillet 2011 Hand Kabylophonie 0\nSuffixation de la marque an Singulier Pluriel ilef ilfan Alternance γocalique a/i à l’initiale et suffixation de la marque an Singulier Pluriel iḍ uḍan Alternance vocalique a/i à l’initiale et u/a à la finale. Singulier […]\nKunwi d nekni (II)\n22 avril 2012 Hand Kabylophonie 0\nMi wwḍen ar din, ṭṭfen akal i yufan yeqqim d asuki, d lmecmel. Ufan kra n igebliwen d imeksawen d tqeḍɛiyin n wulli, kkaten tizemmarin, wiyaḍ lhan d leḥruz ak d tẓallit deg lejwamaɛ. S […]\nut odio at tristique Phasellus ut vulputate,UA-10888605-2


Q=11	C=0	SS=0	LS=2	PS=11	DC=0	LC=0	SD=0	BS=3	G0=28	G1=18	G2=7	DLID=ber_Latn	BODY=Lunis At Mengellat - Wikipedia, tasanayt tilellit\nLunis At Mengellat\nTugna n Lewnis AT MANGELLAT di 2003.\nIbudraren, 17 Yennayer 1950 (70 n yiseggasen)\nacennay d amedyaz\nLewnis At Mengellat, d amedyaz, d acennay i yellan yiwen seg inaẓuren imeẓẓwa ugar (plus populaires) n yiqbayliyen. Ilul ass n 17 yennayer 1950, deg taddart n Iɣil n wamas ufella n tmurt n Leqbayel ar tama n Micli. Yesɛa sdis warrac gar-asen yiwen d anaẓur n ccna : ǧeɛfer AT MANGELLAT.\n2 Amecwar-is di ccna\n3 Asekles n tezlatin-is timezwura\n4 Iseggasen n wureɣ\n5 Idebṣiyen n Lewnis AT MANGELLAT\n6 Tamselyut, Iseddagen & Izdayen Iberraniyen\nTemẓi-ines[ẓreg | ẓreg aɣbalu]\nD aneggaru ger setta wayetma-s -tlata n tullas d sin warrac- yesɛedda temẓi ines qeṣṣiḥet di taddart-is and yeɣra yiwen useggas ar asmi serɣen irumiyen aɣerbaz anda yella yeqqar. Tawacult-is llan di imzenza di Wehran anda sɛan tiḥuna. Mi yekfa trad mgal Franṣa deg 1962, Lewnis At Mengellat iruḥ ar Lezzayer tamanaɣt akked watmaten-is Smaɛil d Aḥmed. Din yekcem ar uɣerbaz wis amezwaru (primaire) di Champs de Manœuvres. Din yeɣra tizrawt uwizi (Études collégiales) azal n 3 iseggasen, s wanda id yeffeɣ s usileɣ (formation) n wayen umi neqqar s tefranṣiṣt Ébéniste. Deg useggas aneggaru Lewnis At Mengellat yeǧǧa leqraya-s imi yemmut gma-s ameqqran di yiwet n laksida n tkerrust, d netta yella iɛgcit seg wasmi iruḥen imawlan-is ar Wehran.\nAsmi yeqqar, yella iḥemel tasekla, d yiwen uselmad d amusegmi (pédagogue) id a t-tiḥemmlen. Dɣa yuɣal ixeddem weḥd-s isefra. I wakken ad yečč aɣrum-is, yella ixeddem di yiwet tneɣlaft di Lezzayer, uqbel ad yeḍfer abrid n ccna.\nYebda i tikkelt tamezwarut ccna deg 1967. Ur iɛṭel ara iǧat lukan mačči d imedukal i s dizzin i wakken ad as beddlen tikti. D Wehhab i yellan si twacult-is i t-yewwin ar yiwet n tedwilt, iɣennayen uzekka, n umaṭaf wis II n Rradyu n Lezzayer, i iselḥay unaẓur n ccna Crif Xeddam. Yecna-d taɣuct-is tamezwarut Ma trud ula d nekk kter i yexdem asmi yesɛa 16 n yiseggasen.\nDeg 1968, netta d kra n yimeddukal, xedmen yiwet n tarbaɛt umi semman Imaziɣen. Llan accenun di tmeɣriwin yakk di tmurt n leqbayel, ladɣa di tasaft. Deg 1970, tarbaɛt agi tuɣal texsi, Lewnis AT MANGELLAT yuɣal-d ar taddart-is Iɣil n wamas, yezweǧ, yexedem d amaray di 'Kasma' n temnaṭ ines. Kra n wayyuren kan, iruḥ seddaw isenǧaq, ar lɛesker di Blida yesɛedda 6 wayyuren, ma di Qsenṭina, 18 wayyuren.\nAsekles n tezlatin-is timezwura[ẓreg | ẓreg aɣbalu]\nI tikkelt tamezwarut d Wehhab, i s-ittilin, i t-iɛawnen ad isekles 4 n tezlatin deg useggas 1969, gar-asent tizlit Ma truḍ ula d nek kter. Anecta ilad ar umazrag Yeḥya Lhadi, di Wehran, yellan d yiwet n tmusni n Wehhab. Asmi yella di lɛasker, anaẓur n ccna Kamal Ḥemmadi i yellan d ameddakel-is, ixedm-as tanalt (contact) d kra imazragen. Ma d ittruḥu s turagt (permission) di taggara umalas, Kamal Ḥemmadi i ttaǧǧas yiwen u 'Studio' n unaẓur ameqran Meḥbub Bati i wakken ad isekles. Uqbel ad yeṭṭef tamacint ar Qsinṭina i wakken ad yuɣal ar lɛesker, i ttaǧǧa-yas tasfift i Kamal Ḥemmadi i wakken ad iqeleb af imazragen.\nDɣa yiwen deg imazragen i weṣat i wakken ad yaweḍ taɣuct n Awḥid Yusef: Ih a Muḥend a Madam Servi Latay. Lameɛna amedyaz Lewnis At mengellat, g-imiren ittwali ar lembɛiad. D ayen yellan, imi simi bdan kan iseggasen n 1970, yuɣal Lewnis AT MANGELLAT yettwasen mebla ma yeẓra, ladɣa s tuɣac 'A Lwiza', 'Ma selbeɣ' i g-sekles netta yella di lɛasker.\nIseggasen n wureɣ[ẓreg | ẓreg aɣbalu]\nSeg iseggasen akin, yuɣal Lewnis at Mengellat d azamul meqqren i yal aqbayli, ladɣa wid iḥemmlen ccna n tayri, n ddunit, d tsartit. Seg iseggasen n 1980, yebda aḥric wayeḍ deg umecwar-is n ccna, imi yeffeɣ si tuɣac n tayri ar t-id n tanegmit n tamagit (la revendication identitaire), annecta iban-d ugar si tamrawt (décennie) ar zdat.\nIɛedda i tikkelt tamezwarut di tazeqqa 'Olympia' di 'Paris' deg useggas n 1978. Isyin anda iɛedda, ama di tazeqqa n 'Zénith' di 'Paris' deg 1985, ama di Lezzayer tamanaɣt, Tizi Wezzu, Bgayet, atg, yeččur d imeshaniyen. Anaẓur Lewnis AT MANGELLAT yecna aṭas iseggasen s yiwen n alal kan: tagiṭart neɣ amundul. Armi 30 iseggasen mbaɛd, yebda isekcam alalen nniḍen, ladɣa tajewaqt akked klavyi.\nAr unemzel (unanimité) n waṭas n tsuta n wid iḥemmlen Lewnis at Mengellat, yella d win iqedcen ameslay akken ur llan aṭas am netta. I sexdam awal, ittak-as anamek d wazal, iqqar-d ayen yellan, d wayen ur nelli, d ayen ara yelin. Segmi Lewnis at Mengellat qarren-as medden d amussnaw, daɣen d amesnagay yiwen (philosophe unique) ar iqbayliyen. Lewnis at Mengellat isekles ugar n 200 n tezlatin.\nIdebṣiyen n Lewnis AT MANGELLAT[ẓreg | ẓreg aɣbalu]\n1967-1974 : Talit n idebṣiyen '45 Tours', azal n 70 n izwal.\n1975 : Telt yyam, taɣzalt, d tiyaḍ - 33 tours, at voix du globe' n umazrag Brahim Unaser\n1976 : Anida n-teǧǧam mmi (Luzin s-axxam)\n1976 : Live di 'Olympia'\n1977 : Amǧahed (Ali d Wali)\n1978 : Aɛeṭṭar\n1981 : A lmusiw (Askuti))\n1982 : A macahu\n1984 : Eǧǧet-iyi\n1988 : « Iseggasen n wureɣ » 48 izwal, aɛiwed n 6 tesfifin K7 n idebṣiyen '45 tours' n wasmi ibda\n1990 : Abrid n temẓi (tirga n temzi)\n1992 : A ken-ixdeɛ Rebbi\n1995 : Iminig n yid\n1997 : Siwel-iyi-d tamacahutt\n2002 : In-asen\n2005 : Yenna-d wemɣar\n2010 : Tawriqt Tacebhant\nTameddurt n Lewnis AT MANGELLAT sɣur Taseɛdit Yasin, « Aït Menguellet chante », Préface de Kateb Yacine, Paris, la Découverte, 1989.\nYettwakkes-d seg "https://kab.wikipedia.org/w/index.php?title=Lunis_At_Mengellat&oldid=87833"\nTalalit deg yennayer 1950\nAsebter-a yettwabeddel i tikkelt taneggarut ass n 10 Ctember 2019 ɣef 03:17.


Q=16	C=11	SS=0	LS=0	PS=5	DC=0	LC=0	SD=0	BS=1	G0=10	G1=7	G2=5	DLID=ber_Latn	BODY=59 n yiseggasen ɣef tmeɣiwt n tlemẓit Faṭima Beddar | Amuman\nHomeAmezruy/Histoire59 n yiseggasen ɣef tmeɣiwt ...\n59 n yiseggasen ɣef tmeɣiwt n tlemẓit Faṭima Beddar\nFaṭima BEDDAR, d tilemẓit Taqvaylit n 15 iseggasen. D yiwet seg atas n tiɣtas n tsertit n Fṛansa tamharsant. Yečča-tt wasif n « La Seine », ass n 17 tuver 1961, di tmesvanit i d-yellan di Lpari.\nTlul deg ass n 05 di ɣuct n useggas 1946, di Ticci, i yeṭṭafaren ass-a agezdu n Vgayet, di tmurt n Yiqvayliyen. Vava-s isem-is Lḥusin, yella d ameɣnas deg tuddsa (Organisation) tafidiralit n FLN di Fransa.\nD tilemẓit i d-yeffeɣen, am nettat am yiminigen, tekki deg tmesvanit i ɣer i d-tessawel tfidiralit FLN n Fransa. Ɣas ma yella yemma-s tugi-as ad teffeɣ, acku taneggarut-agi tra ad tekki ɣer tama n urgaz-is deg tmesvanit-agi. Tḥellel deg illi-s Faṭima ad as-teqqim deg uxxam ad tɛus gma-s amecṭuḥ. Maca ur as-tuɣ ara awal, terra aqṛav ɣef tuyat-is, tekka tawwurt, tewwi avrid-is ɣer wadeg n tigawt.\nTezri tmesvanit, tegla-d s yimeyyaten n lmeytin, ula d tilemẓit Faṭima ur d-tvan ara, amzun tečča-tt lqaɛa. Armi d ass n 31 di tuver i d-teffeɣ-d tfekka-s, ufan-tt deg asif n Saint Denis.\nDi tallit-nni anevdad (Préfet) n temsulta n Lpari, Maurice Papon, yeffer taluft n tlemẓit, yessers di lekwaɣeḍ d akken Faṭima tenɣa iman-is. Ur yelli d iserdasen i t-yenɣan.\nMacca akken yeqqar yinzi: « Akken tra ɛeṭṭel, tidet ad d-tvan. « Deg useggas n 2006, neɣ seld 45 iseggasen ɣef tedyanin n tuver 1961, iɣsan n Faṭima, tettwakkes-d seg inig, wwin-ten-i-d, tettwamḍel deg tjebbant n yimeɣrasen deg iɣrem n Ticci.\nPrevious articleAgression des Franco kabyles par des arabo islamistes algériens à Marseille.\nNext articleCinq ans après les attentas la France est toujours menacées.


Q=17	C=13	SS=0	LS=0	PS=4	DC=0	LC=0	SD=0	BS=2	G0=14	G1=11	G2=3	DLID=ber_Latn	BODY=Ass umezruy (V) - Tamurt | Isallen n tmurt\nHome Amezruy Ass umezruy (V)\n26 Meɣres 2019\nTAMURT – Anida Iqvayliyen ɣur-sen tamusna*. Inna-k yiwen umusnaw afransis deg udlis ines : « Iqvayliyen ẓewren di yal tamsalt*, banen-d nefεan, selḥen. Di tlelli Lzayer, d nutni i d-fernen akken ad ssbedden* tisyar n waman* am akken i ten-ssalayen ar ɣur-sen. D imaṣuten n At Wassif i yebnan asergel* n Assif ad Ham* deg useggas n 1787.\nTaddart Tiqesriyin (Tixeraïne) ttaddart n Iqvayliyen deg tlemmast n Sahel (05). Taddart agi xelqentt-id Iqvayliyen i yruḥen ar din i nnfaq n 1871 n Cix Aheddad.\nMačči d yiwet a wen-tt-id-aruɣ dagi akken ad twalim aqvayli ɣur-s tawezut* akken ad drefden acqerri*, akken yebɣu yili ucqerri. Yal udert is deg tudert, dima d aquraε af tudert-is, maca werǧin illa win yewweḍ, yeḥqer fi yesεadda miḥyaf. Tura mi d-kksen tamurt gar iffassen n ufransis, hatan widak akken rran « d atmaten nnsen », ass-a uɣalen fell-asen d icenga.\ntijuεal : exactions\ntiqecwalin is* : (leurs affaires). Awal agi yussa-d seg awal « taqecwalt », tinna deg ggaren tivexsisin, azemmur, atg….\n01) Armi i d-kkren iselmaden iqvayliyen si Mas Boulifa i bdan lla sɣaran tutlayt n teqvaylit. Maca, d tizikert i si zwaren akken kan tamharsa* tessers tiqecwalin is*.\n(03) Imeslayen agi s trumit ad ten-afem deg udlis n feu Mas Md Bessaoud i wumi isemma : « le FFS espoir et trahison ». Illa diɣen wawal nniḍen anda is-yeqqar : « Ma ayaziḍ n Ben Bella icennu s taεravt, nekk winn-iw ad yecnu s tmaziɣt neɣ s teqvaylit ».\n04) Ayen i yteddun tutlayt n udrum n Ɛuqba d ddin, acku nnan-ak : « tutlayt taquricit d tagi kan i yfehhem Yillu ». Ernan-as tasnakta taεerrabit. Kra n umussu akken ad yeddu ar zzat, tlaq as tasnakta akken ad yaẓ u ad yeglu s yid-s kra yellan deg ubrid-is am wassif mara d-yeḥmel. Yernu tasnakta sebba n tlalit ines, akken ad tennaɣ mgal actal, tikti, adeg,…\nAnida-t ubrid ay abrid\n* « Des langues ont disparu parce que leurs locuteurs ont disparu violemment ou par désespoir ; ce qui revient au même. D’autres ont disparu par oubli ou par haine de soi ».\n(walit Abdellah. Bounfour, p 14. Edisud 1994).\nPrevious articleAss n umezruy (IV)\nNext articleTasuta n usirem


Q=2	C=2	SS=2	LS=0	PS=0	DC=0	LC=0	SD=0	BS=2	G0=33	G1=15	G2=5	DLID=ber_Latn	BODY= Matthew 6 Kabyle: NT\nBible > Kabyle: NT > Matthew 6\n1Ayen txeddmem i Sidi Ṛebbi, ur t-id-sbegginet ara iwakken a kkun-walin medden, m'ulac ur tseɛɛum ara lfayda ɣer Baba-twen yellan deg igenwan.\n2M'ara tseddqeḍ, ur țberriḥ ara am akken xeddmen at sin wudmawen di leǧwameɛ neɣ deg iberdan, iwakken ad sɛun ccan ɣer yemdanen. A wen iniɣ tideț : d ayagi kan i d lfayda-nsen. 3Ma d kečč m'ara tseddqeḍ, ilaq afus-ik ayeffus ur ițwali ara wayen ixeddem ufus-ik azelmaḍ ; 4iwakken ssadaqa-inek aț-țeqqim di sser, akka ara tețwaqebleḍ ɣer Baba Ṛebbi yețwalin ayen txeddmeḍ di sser.\n5M'ara tețẓallam, ur xeddmet ara am at sin wudmawen iḥemmlen ad ẓallen s ibeddi di leǧwameɛ neɣ deg iberdan iwakken a ten-walin medden. AA wen-iniɣ tideț : d ayagi kan i d lfayda-nsen. 6Ma d kečč m'ara tebɣuḍ aț-țẓalleḍ, ṛuḥ ekcem ɣer texxamt-ik, sekkeṛ tawwurt, tedɛuḍ di sser ɣer Baba Ṛebbi, nețța yețwalin ayen yellan di sser, a k-id-iqbel.\n7M'ara tețẓallam, ur sṭuqqutet ara lehduṛ am akken xeddmen at ddunit, ɣilen s lketṛa n imeslayen ara d țwaqeblen. 8Ur ten-țɛanadet ara, axaṭer Baba Ṛebbi yeẓra d acu teḥwaǧem uqbel a s-t-tessutrem.\n9Atah wamek ilaq aț-țețẓallam : AA Baba-tneɣ yellan deg igenwan, iisem-ik ad ițwaqeddes,\n10lḥekma n tgeldit-ik a d-tass, llebɣi-k ad idṛu di lqaɛa aakken yedṛa deg igenwan.\n11Efk-aɣ-d mkul ass tamɛict-nneɣ.\n12Semmeḥ-aɣ ddnubat-nneɣ aakken i nețsamaḥ i wid i ɣ-iḍelmen.\n13Ssebɛed fell-aɣ ajeṛṛeb, ssellek-aɣ si tḥila n Cciṭan. AAxaṭer ɣuṛ-ek i tella tgeldit, ttazmert d lɛaḍima i dayem. Amin ! 14Ma yella tețsamaḥem i yemdanen ii wen-ixeddmen cceṛ, Baba Ṛebbi yyellan deg igenwan a wen-isameḥ uula i kunwi. 15Lameɛna ma yella kkunwi ur tețsamaḥem ara i wiyaḍ, aatan Baba Ṛebbi ur a wen-ițsamaḥ aara ula i kunwi ddnubat-nwen.\n16Asmi ara tuẓummem, ur d tesbegginet ara iman-nwen tḥeznem am at sin wudmawen issexsaṛen udmawen-nsen iwakken a ten-țwalin yemdanen belli uẓamen. A wen-iniɣ tideț : d ayagi kan i d lfayda-nsen. 17Ma d kečč, m'ara tuẓumeḍ, ssired udem-ik, tdehneḍ aqeṛṛuy-ik s rriḥa, 18iwakken yiwen ur k-iɛeqqel belli tuẓameḍ. Ilaq ayagi ad iqqim gar-ak d Baba Ṛebbi ițwalin ayen yellan di sser, nețța a k-id-iqbel.\n19Ur ssexzanet ara igerrujen di ddunit anda ara ten-yečč ubeɛɛuc d ṣṣdiḍ, anda ara ten-akren wid ifettken leḥyuḍ. 20Meɛna sxeznet axiṛ igerrujen deg igenwan anda ur llin ibeɛɛac d ṣṣdiḍ isserkuyen, anda ur zmiren ara imakaren ad fetken neɣ ad akren. 21Axaṭer anda yella ugerruj-ik, dinna ara yili wul-ik.\n22Allen, ț-țiftilin n lǧețța, ma yella seḥḥant wallen-ik, aț-țilliḍ s lekmal-ik di tafat. 23Lameɛna, ma yella allen-ik ur seḥḥant ara, aț-țiliḍ di ṭṭlam. Ma yella dɣa allen-ik ur seḥḥant ara, tafat yellan deg-k d ṭṭlam, acḥal ihi berrik ṭṭlam i deg telliḍ.\n24Ur izmir yiwen ad iqdec ɣef sin imɛellmen deg yiwet n tikkelt. Ma iḥemmel yiwen, ad ikṛeh wayeḍ ; ma yeṭṭef deg yiwen, ad iḥqeṛ wayeḍ. Ur tezmirem ara ihi aț-țɛebdem Ṛebbi akk-d idrimen !\n25Daymi i wen-d-qqaṛeɣ : ur țḥebbiṛet ara i tudert-nwen, ɣef wayen ara teččem d wayen ara teswem akk-d wayen ara telsem. Acu i gesɛan azal, ț-țudert neɣ d lqut ? D lǧețța neɣ d llebsa ? Tudert tugar lqut, lǧețța tugar llebsa ! 26Walit igṭaṭ ( ifṛax ) deg igenwan : ur zerrɛen, ur meggren, ur jemmɛen ula d acemma ɣer ikuffan, meɛna Baba-twen yellan deg igenwan, yețțak-asen-d tamɛict-nsen. Eɛni ur teswim ara akteṛ n yefṛax ? 27Anwa i gzemren s uḥebbeṛ, ad yernu kra n wussan i leɛmeṛ-is ? 28Iwacu ara tḥebbṛem ɣef llebsa ? Walit amek i gemmun ijeǧǧigen n lexla : ur zeṭṭen, ur țellmen, 29lameɛna a wen-iniɣ : ula d agellid Sliman s yiman-is di ccan-is ameqqran, ur yelsi am yiwen seg-sen. 30Ma yella Ṛebbi islusuy akka leḥcic yellan di lexla ass-agi, azekka ad ițwadeggeṛ ɣer tmes, amek ur kkun-islusu ara ula d kunwi ay imdanen ixuṣṣen di liman ? 31Kkset anezgum i yiman-nwen, ur qqaṛet ara : d acu ara nečč, d acu ara nsew neɣ d acu ara nels ? 32Axaṭer ayagi d imejhal i gețḥebbiṛen fell-as. Ma d Baba-twen yellan deg igenwan, yeẓra ayen akk teḥwaǧem ! 33Nadit uqbel ɣef tgeldit n Sidi Ṛebbi d wayen yellan d lḥeqq, ayen nniḍen meṛṛa d nețța ara wen-t-id yefken.\n34Ur țḥebbiṛet ara ihi i uzekka, axaṭer azekka s unezgum-is weḥd-es. Yal ass s leɛtab-ines !


Q=16	C=11	SS=5	LS=0	PS=5	DC=0	LC=0	SD=0	BS=2	G0=7	G1=4	G2=3	DLID=ber_Latn	BODY=Mlilet tekkes tafrist tameggarut n udiktatur Aspanyu Franco | Le RIFAIN\nMlilet tekkes tafrist tameggarut n udiktatur Aspanyu Franco\ntettwakkes tafrist tameggarut n ujiniral Francesco Franco zegga vuṭan di temdint n Mlilet maḥend ad kksen tafrist-a ta.\nIxeddamen qelɛen-d tafrist-nni zi tmurt, weyyen-t ɣer ca n wemkan nniḍen. Akabar afusi « Vox » tuɣa ivuṭa kunṭra i tikkest n tefrist-a tanita. Amek yettwassen ajiniral Franco iḥkem di Spaniya zeg useggas n 1939 ar aseggas n 1975. Ittsemma al mani ig immut.\nMmuten ca n 30 alef n yiwdan di girra i teẓra Spaniya jar 1936 d 1939. Mani lḥukuma tanamurt iḍeffren i Franco terni lḥukuma n imegduden (arruxut). Franco ttuɣa-t x uzellif n ijjen usistim islila alli n midden di Spaniya, manaya s lmidiya d uselmed.\nDeg useggas n 2007, yeɛda azref n « tmkettit tanamurt » i d-yusin maḥend ad neɛmen s inni iruḥen d tiherhert di lɛahed n Franco.\nS uzref-a i yeɛdan, ttwakksen izumal n tdiktaturiyt, zzag-sen tifrisin n midden nniḍen min ked ttuɣa tteḥkamen aked Franco. Elena Fernandez Trivino i yella di tmesmunt n Mlilet, tenna belli ass-a d « amezruyan » umi kksen zeɛma tafrist n Franco di Mlilet.\nMaca tarbiɛt n « Vox » vuṭan kunṭra maḥend ad kksen tafrist n Franco yettwaggen deg useggas n 1978. Nnan zeɛma minzi netta ttuɣa ibedd kunṭra i tqebbal n Arrif. Deg useggas n 2019, smuttuyen amḍel-nnes ɣer ijjen temḍelt nurmal. Tenna tenni ittnuban x umɣar n lḥukuma Carmen Calvo : « inni immuten i yeɛdan 30 alef n midden, lux ad ẓẓlen di lehna ».\nMin iɛna Ajiniral Franco ?\nFrancesco Franco. Tala: Getty Images\ndeg useggas n 1926 yedwel d ajinral ameẓẓyan di Spanya x useggas n 33.\nZegga tettwafren tanyert tagdudant yettwaḥsaben x yeẓẓlmeḍ deg useggas n 1936. Yegga netta d ca n ijiniralen nniḍen ijjen girra x-asen tekka tlata n iseggusa.\nFranco yewwi girra-nni deg useggas n 1939 s twiza n Inaziyen d Ifacistiyen, issers ddsas n ijjen usistim d adiktaturi.\nYegga Franco ijjen usistim ar mani immut deg useggas n 1975, zi senni temmutti Spaniya ɣer tdimukraṭit.


Q=11	C=0	SS=0	LS=5	PS=5	DC=0	LC=0	SD=0	BS=2	G0=10	G1=6	G2=3	DLID=ber_Latn	BODY=Ineεisa yura x useddi n Meɣriḍu: Ddrama d wemsawal | Le RIFAIN\nMa nzemmer a nesgenfa adiprisyu s ugaz n tḍeḥḥakt ?\nLerifain ad ibedd ɣer useggas wiss xemsa x tmettant n Chacha\nḤennu: Tiqessisin n « ussan jar iɣendan » ẓemmeɣ-tent-id zeg waṭṭas n min uriɣ\nAsiya tɛerra deg usarij.. Aɣrum ḥafi n Muḥemmed Cukri (09)\nCukri ibda ittcala x yixef-nnes.. Aɣrum ḥafi n Muḥemmed Cukri (08)\nIfri n Unejjar di Tfuɣalt.. Amezruy aqdim n Umaziɣ amezwaru\nAbeddel n uklima: Amaḍal ittemsazzal ɣer uhidrujin\nIneεisa yura x useddi n Meɣriḍu: Ddrama d wemsawal\nTira n Muḥemmed Inɛisa\nDi min yeqqnen ɣer ddrama d wemsawal, di ca n texrazin ttuɣa ttaciɣ belli manayenni yuɛɛra aṭṭaṣ. Maca di ca n texrazin nneɣni ccɣer tuɣa-t naqeṣ cwayt. Mara war nniɣ yehwa qaɛ. Lebɛaḍ n yemsawalen yeɣleb x-asen umezgun, tettacid illa tetfurrujed deg umezgun maci di lmuselsel n ttelfaza (Ɛraḥar marra imsawaren n Idir d Kenza). X uɣezdis-nneɣni dinni ca n yemsawalen msaren, tettacid illa axmi imiraren ttrinaran ɛad x ddawr-nsen.\nZi tmesrayin umi rriɣ taynit, ttuɣa ssitimeɣ ad ilinit xir zi mamec tent-ẓriɣ :\n– Amina rami i dd-terra lexbar illa Idir d mmi-s, aɣembub-nnes war ibeddel ca aṭṭaṣ, axmi d ca n lexbar yekka yeɛdu waha. Ura d Ṣareḥ lexbar-nni war t-ihezz ca aṭṭaṣ, danita ssawaleɣ x Samira Lmeṣluḥi d Mimun Zanun. Nessen mliḥ tizemmar-nsen timeqqranin di min yeqqnen ɣar ddrama.\n– Lfilali d netta i yellan d apilar n Meɣriḍu, marra imeḍfaren tuɣa ttrajan ad ssnen min yeɛna ? Ma n leḥsabat i ɣar-s aked Buyfiran d Ɣancu ? Maca di texrazt taneggarut rami i dd-iban, war dd ibin bu s ca n jjehd i ɣa yejjen ameḍfar ad yaca s jjehd-nni tuɣa ɣar-s di Meɣriḍu amen yekmer.\n– Kamira tuɣa tettarjiji aṭṭaṣ di ca n twalatin, waxxa min tuɣa dd-tkessi ibedd (Amecnaw tnayen n yewdan qqimen ssawalen di lbiru), bla ma ssiwleɣ x uqessi izellifen n yinni yessawallen deg waṭṭaṣ imuren. Lfiltrat uṣewwar i twasxedmen di Meɣriḍu ɛejben-ayi s waṭṭaṣ, lmusiqa , lmumettilin… Ɣar uneggaru xseɣ ad iniɣ belli min uriɣ x Meɣriḍu ḥesbem-t d lxezrat n ijj urifi tɛejb-as ijj n tmesract uca yura x-as, minzi dinni aṭṭas n tmesrayin zi min da dd-ssarseɣ izemmar a ɣar-sent yiri mayemmi. War ntettu belli Meɣriḍu itwaṣewwar ijj n wezyen-nnes qber i kuruna, azyen nneɣni di kuruna.\nCahid Andic - 18 juin 2021\nLerifain - 18 juin 2021\nCahid Andic - 17 juin 2021\nCahid Andic - 15 juin 2021\nMamec i ittemsurrufen inaẓuren d imariten aked tweḥdanit ?\nCahid Andic - 7 juin 2021\n« Adiós Carmen » d afilem yecnan i yessersen llsas i Sini Tarifit\nCahid Andic - 5 juin 2021\nLerifain - 3 juin 2021\nAfilem d Arifi2Anamun1Asmaa Aouattah11Audio14Covid‑1934Cwayt zi Cwayt1Fuṭu2Miluda Lḥenkari1Pdf5


Q=19	C=14	SS=0	LS=0	PS=1	DC=0	LC=5	SD=0	BS=0	G0=47	G1=4	G2=1	DLID=ber_Latn	BODY=Author: admin Published Date: août 27, 2020 Leave a Comment on TÉLÉCHARGER KEDA YA ALBI SHERINE MP3 GRATUIT GRATUITEMENT\nAbdelwahab Hanachi – Hanachi. Sherine Abdelwahab – Be kelma menak. You can streaming and downloa. Le plus grand espace de la musique arabe et maghrebine telecharger keda ya albi mp3 Shereen Mp3 Ecoute music mp3 et telecharger les dernier Album Shereen et track de Shereen et download les chanson Shereen. Sherine abdelwahab – Boss ba2a English lyrics. Mohamed Abdelwahab – Akdib Alik.\nMais Hamdan – Sherine Abdelwahab Parody. Mohamed Abdelwahab – Akdib Alik. Weaam hilali – Ya msafer wahdak Abdelwahab. Mohamed Abdelwahab – Balach tebousni. Sherine Abdelwahab – Enkatabli Omr.\nAbdelwahab Hanachi – Kifmah dakalt kalb. Abdelwahab Hanachi – Mhboubi. Abdelwahab Hanachi – Hanachi. Abdelwahab Hanachi – Mahboubi. Mohamed Abdelwahab – Fein Tariakak Fein. Bataminnak – Yosr- Sherine AbdelWahab. Ramzi Abdelwahab – Dabka. Mohamed Abdelwahab – Ala bali ya nassini.\nBalach Tebousni F’âanaya – Med Abdelwahab. Sherine Abdelwahab – Be kelma menak. Abdelwahab – Doukali marssoul l7oub. Mais Hamdan – Sherine Abdelwahab Parody. Sherine Abdelwahab – Mathasbnish. Mohamed Abdelwahab Abdelfattah – Electronic Music.\nSherine Abdelwahab – Bekelma Menak. Mohamed Abdelwahab Abdelfattah – Weekend 1.\nTwist de coiffure – Abdelwahab. Weaam hilali – Ya msafer wahdak Abdelwahab. Abdelwahab Agoumi – Medley. Abdelwahab Hannachi – Maret Nasayem Sef.\nMohamed Abdelwahab Abdelfattah – Concert Nov. Mohamed Abdelwahab – Akdib Alik. Bellydance paris – Mohamed Abdelwahab. Mohamed Abdelwahab – Balach tebousni. Sherine Abdelwahab – Enkatabli Omr.\nMohamed Abdelwahab Abdelfattah – Fonun Program. Mohamed Abdelwahab Abdelfattah – Film Music 4. Abdelwahab doukkali feuilleton – Le succès est au rendez-vous AR.\nSaad Abdelwahab – Ala chat hob – lih ya hiloua elghira. Abdelwahab doukkali feuilleton – Le succès est au rendez-vous FR. Mohamed Abdelwahab – Kan Ajmal Youm.\nShirine Abdelwahab – Ana Mosh Betaat. Ala Bali en mi mente – Sherine Abdelwahab subtitulada. Abdelwahab Doukkali – Taala. Shereine Abdelwahab – Enkatabli Omr. Abdelwahab Doukkali – Kata’ Jabni. Mohamed Abdelwahab – Nach Instrumental. Abdelwahab Doukkali – Twist iway t’koussi.\nMohamed Abdelwahab Abdelfattah – Music Therapy 1. Abdelwahab Doukali – Layoum Lokhdor. Sherine abdelwahab – Alhi ba2a English lyrics. Abdelwahab Doukkali – Kan Ya Makan. Batamenak – Sherine Abdelwahab By Me. Abdelwahab – Sit El Habaib.\nCheikh Abdelwahab Abdjaoui – Iniyid Sfahmiyid. Tol Omri 3ayech Liwahdi – Med Abdelwahab. Mohamed Abdelwahab – Qidoun. Mohamed Abdelwahab – Elalam. Mohamed Abdelwahab – Elwadi.\nMohamed Abdelwahab Abdelfattah – Film Music 2.


Q=0	C=0	SS=0	LS=0	PS=0	DC=0	LC=0	SD=0	BS=1	G0=3	G1=2	G2=1	DLID=ber_Latn	BODY=Yeffeɣ-d ass n : Asamas, 18 Yebrir 2021 09:34 Ɣran-t : 431 n tikkal\n« S tumert d tameqqrant ara qebleɣ, nekk d teɣlamt-inu, tuɣdaḍt-a n yiriri n wazal i tcirḍart taɣelnawt. Ad iliɣ d aselway n twacult n tcirḍart akken ma tella. Iyyat ad neǧǧ imgerraden-nneɣ deg yidis yernu ad nmahel ɣef usiney n waddal-a », ɣef wakken ay d-yenna uɣella amaynu n tfidiṛalit deg usarag n tɣemsa ay d-yellan deffir ma yettwafren i lewṣaya tulampit n 2021-2025.\nAmara, yesɛan 56 n yiseggasen, yellan naqal d aselway n useqqamu n tedbelt n uqusis n Tillumẓa Taddalant n Belouizdad (talɣuɣt n Lezzayer) yettwafren s unemzel sɣur 88 n yideɣɣaren n ugraw amatu n tfidiṛalit. 77 n yimaslaḍen ay d-yennan ih, ma d 15 nnan-d uhu.\n« Agmuḍ n tefrant-a d win d-yesskanayen altaɣ ummid n ugraw amatu ɣer wahil-nneɣ ara yebnun ɣef kraḍ n tẓugiwin: tisemmeskal, asetrer d umlazmar », ɣef wakken ay d-yenna.\nTuzwirt n Amara, ɣef wakken ay d-yenna, d aslugen n uẓayer n Tfidiṛalit Tazzayrit n Tcirḍart d Tfidiṛalit Tagraɣlant n Tcirḍart, am wakken ay d-yerna dakken mi ara yefru aya, ad d-yelhu s yicanṭiyen niḍen am yiḍrisen inebbḍen urar, aselhu n unagraw n tyaka d wassaɣ ameẓḍu yellan gar teṛmisin taddalanin s tfulin d yiqusisen addalanen iḥeffaḍen.\nYeffeɣ-d ass n : Asamas, 18 Yebrir 2021 09:34 Taggayt : ADDAL Ɣran-t : 431 n tikkal Bḍu


Q=8	C=8	SS=8	LS=0	PS=0	DC=0	LC=0	SD=0	BS=1	G0=7	G1=3	G2=1	DLID=ber_Latn	BODY=Firefox, iminig-nniḍen i tallit-nneɣ. Inig s telli.\nFirefox : Aɣewway s tmentilt\nFirefox d ilelli, d aseɣzan n Mozilla, takebbanit ur yettnadin ara tadrimt, yesseḥbibiren ɣef yizerfan-ik umḍinen, tekka-d mgal iɣawasen n tkebbaniyin timeqqranin udiɣ tettarra Internet ihegga i yal yiwen deg yal amḍiq.\nUlac asluɣu n lxaṭer\nFirefox tesnulfa-t-id tuddsa ur yettnadin ara ɣef tedrimt. Ayagi yemmal-d d akken nezmer ad nexdem ayen ur zmiren wiyaḍ, am uheggi n yifarisen akked tmahilin imaynuten war ma neffer aqeddic-nneɣ. Tazwart-nneɣ d azref-ik n tbaḍnit, s yifecka am tunigin tusligt, ammesten mgal aḍfaṛ.\nAyen tettwalid d ayen ara d-tawiḍ\nNumen d akken Internet yettwag i yimdanen, mačči i ubaɣur. Ayen i ɣ-yessemgaraden d tkebbaniyin-nniḍen, ur neznuzu ara anekcum ɣer yisefka-k. d KEČČ i d aqerru ɣef wid ara iwalin amazray-ik n unadi neɣ n tunigin. Ad ak-nefk azref ad tferneḍ — d wa i d Internet uzmir!\nIminig s wazal\nNesseḥbibir ɣef yizerfan-ik umḍinen, akken ur tɣelliḍ ara gar yifassen n tkebbaniyin udiɣ ad nmahel akken imdukal-nneɣ deg umaḍal akken ad nzuzer tiktiwin ifazen d tezmert yelhan. Ula, ticki tewwiḍ Firefox, ad nexdem akka.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Tafidiralit tazzayrit n tcirḍart\nTigawin tucrikin gar COJM akked FAF deg wahil n tḥemla n usmal n Turarin tigrakalin 2022\nAkwas, 03 Yunyu 2021 14:48\nWEHRAN – Tasqamut n Usuddes n Turarin Tigrakalin (COJM) ara d-yeḍrun deg Wehran deg useggas 2022 akked Tfidiralit Tazzayrit n Tcirḍart (FAF) msegzint akken ad gent yiwen n wahil n tigawin ara mahlent ddukli, i usmal n teẓrigt tis 19 n Turarin Tigrakalin (JM), i d-nnan ass n Ukwas (lexmis) deg temsukt tasirḍarant taɣelnawt.\nAmara, aselway amaynu n Tfidiṛalit Tazzayrit n Tcirḍart, yemmuqqen akken ad yesmeskel tacirḍart\nAsamas, 18 Yebrir 2021 09:34\nLEZZAYER TAMANEƔT – Charaf-Eddine Amara, yettwafernen ass n ukwas d aselway n Tfidiṛalit Tazzyrit n Tcirḍart, yemmuqqen akken ad d-yebdu « tisemmeskal d tilqayanin » i lmend n usetrer n waddal-a d uselhu n umlazmar-nnes, am wakken ay d-iwekked dakken netta d teɣlamt-nnes ad d-lhun s tuɣdaḍt-a s udraw n wakk imeggiyen ay terza temsalt.\nTacirḍart: D Lezzayer ara yessuddsen Talɣuɣa n Tefriqt n Yiɣlanen n 2022\nAkras, 10 Fuṛaṛ 2021 11:58\nLEZZAYER TAMANEƔT – Takunfidiṛalit Tafriqit n Tcirḍart tessukk asafu i Lezzayer mi tt-twekkel akken ad tessuddes taẓrigt ay d-yettedun n Telɣuɣa n Tefriqt n Yiɣlanen n 2022 ay wexxren ɣer 2023 deffir ma tella-d tgarant n teẓrigt tis 6 ass n usamas tameddit deg unarir n Yaounde (Kamrun), ɣef wakken ay d-txebber Tfidiṛalit Tazzayrit n Tcirḍart ass n uynas.\nTifranin n Useqqamu n FIFA: Tettwagi timmazwert n Zetchi\nAkwas, 28 Yennayer 2021 12:42\nLEZZAYER TAMANEƔT – Tettwagi timmazwert n uselway n Tfidiṛalit Tazzayrit n Tcirḍart, Kheireddine Zetchi, i tefranin n Useqqamu n Tfidiṛalit Tagraɣlant n Tcirḍart, ɣef wakken ay d-ixebber yiwen n uɣbalu yettwassargen Tanegga n Yisalan n Lezzayer ass n usinas.\nTafidiṛalit Tazzayrit n Tcirḍart tga-d tacrawt ɣef tissudert\nAsinas, 14 Yulyu 2020 17:08\nLEZZAYER TAMANEƔT – Tga-d Tfidiṛalit Tazzayrit n Tcirḍart tacrawt ɣef tissudert n tcirḍart 10 n yiseggasen deffir ma yettwasmemmi unagraw-a, yernu theyya-d ɣef waya aṛabul ay as-yessuter uɣlif n tillumẓa d waddal.\nAsinas, 26 Mayu 2020 12:55\nLEZZAYER TAMANEƔT – 10 n telɣuɣilwin n userhu d userhu inezwer n temɣunin n tcirḍart n twilayt ay ifuken deg tsemhuyt-a n 2019-2020, ɣef wakken ay d-tenna, ass n usiḍyas, Tfidiṛalit Tazzayrit n Tcirḍart.\nSemmus n Yizzayriyen ay yernan ttekkan deg tesmilin timezgiyin n Tkunfidiṛalit Tafriqit n Tcirḍart\nAsimwas, 22 Mayu 2020 14:24\nLEZZAYER TAMANEƔT – Semmus n Yizzayriyen imaynuten n Tfidiṛalit Tazzayrit n Tcirḍart ay yernan ttekkan deg tesmilin timezgiyin n Tkunfidiṛalit Tafriqit n Tcirḍart, ɣef wakken ay d-tenna tfidiṛalit taɣelnawt ass n ukras deg usmel-nnes unṣib.\nAnfafad bu uqacuc – Tafidiṛalit Tazzayrit n Tcirḍart: Awexxer n uxelleṣ n tmeqraḍ n temrist d tefgurin\nAsimwas, 10 Yebrir 2020 12:35\nLEZZAYER TAMANEƔT – Tenna-d, ass n usinas, Tfidiṛalit Tazzayrit n Tcirḍart, dakken axelleṣ n tmeqraḍ n temrist d tefgurin n yiqusisen yettwawexxer seg wass n 16 Meɣres ɣef lǧal n ubayyur n unfafad bu uqacuc.\nTakufidṛalit Tafriqit n Tcirḍart: D Tazzayrit Radia Fertoul ay d tasleɣmayt tamnaḍant\nAynas, 27 Yennayer 2020 13:27\nLEZZAYER TAMANEƔT – Tessummed-d, Tkunfidiṛalit Tafriqit n Tcirḍart, Tazzayrit Radia Fertoul d tasleɣmayt tasednant tamnaḍant C, deffir ma tewwi-d amecwaṛ d urbiḥ, ɣef wakken ay d-txebber Tfidiṛalit Tazzayrit n Tcirḍart, ass n uynas, deg usmel-nnes unṣib.\nTacirḍart: Ttwaddment teskarin timaynutin i walluy d waddur n teɣlamin\nAsinas, 01 Tubeṛ 2019 11:26\nWAREGLA - Tesmemmi Tnarit Tafidiṛalit n Tfidiṛalit Tazzayrit n Tcirḍart, deg temlilit-nnes n uynas (letniyen) deg Waregla, tiskarin d timaynutin n walluy d waddur n teɣlamin ɣef wakken ay d-yenna uselway n tsudut-a, Kheireddine Zetchi.


Q=4	C=0	SS=0	LS=0	PS=4	DC=0	LC=0	SD=0	BS=2	G0=19	G1=6	G2=3	DLID=ber_Latn	BODY=Iziran n temẓi n Fahim Messaoudene - La Dépêche de Kabylie\nAccueil Tamazight Iziran n temẓi n Fahim Messaoudene\nIziran n temẓi n Fahim Messaoudene\nUssan-agi kan iɛeddan i d-yeffeɣ, ɣer Tezrigin Ccix Muḥend Ulḥusin, udlis Iziran n temẓi n Fahim Messaoudene. Deg udlis-a i d-ihegga umyaru i warrac imecṭaḥ, ad naf deg-s tullisin, tineqqisin akked yiḍrisen. Ha-t-an ciṭ n wayen i d-yuran deg usebtar wis 4 n tduli. “Inelmaden, kkren s uẓẓu n yisekla d yiselmaden-nsen, wa yeqqaz, wa iteẓẓu…Deg uzniq, imdanen ur d-cqin ara deg twennaḍt i deg ttidiren. Abrid yeččur d tiqraɛtin, icekkaren d lekwaɣeḍ…Inelmaden, walan, yiwen urgaz yečča tabanant, dɣa, iḍegger ticlemt-ines ɣer lqaɛa.\nTluɛa-t Tziri, tenna-as: “A Mass, ayen i tḍeggreḍ ticlemt n tbanant ɣer lqaɛa? Ayen i tessamaseḍ tawennaḍt-nneɣ? Ur teẓriḍ ara belli yezmer ad tesseɣli albaɛḍ deg-neɣ ma yukel fell-as! Muqel kan ma tettwaliḍ iḍumman di lqaɛa, tawennaḍt n uɣerbaz-nneɣ zeddiget”. Yenna-as Uɣilas: “Deg uɣerbaz-nneɣ, yal tiɣmert nessers tanefsrast. Nekni, yal ass nleqqeḍ lekwaɣeḍ deg uzniq. Aselmad-nneɣ, yenna-aɣ-d ur ilaq ara ad nessamas tawennaḍt i deg nettidir”. Din din, argaz-nni yeddem ticlemt-nni ɣer tnefrast, yenna-asen: “Surfet-iyi ay arrac uḥricen”.\nD tukkist seg uḍris i yettawin azal meqqren, i d-yemmalen tarrayt s wayes i yezmer umdan ad irebbi igerdan ɣef useḥbiber n ugama. Aselmed, yettili-d s tigawt, mačči s tmenna kan. Wid yebɣan ad d-aɣen adlis-a, ilaq-asen kan ad rǧun kra n wussan sya ara yaweḍ tinedlisin, ɣef wakken i t-id-iwekked yimḍebber n Tezrigin Ccix Muḥend Ulḥusin, Mass Gemmar Mbarek, deg uɣrab-is n Facebook. Fahim Messaouden, d amedyaz u d aneggal s teqbaylit.\nYesɛa agerdas n DEUA di tliktrunit. Yella yakan d aselmad deg uɣerbaz n lḥirfat. Yeqdec aṭas deg umussu adelsan. Yura tamezgunt “Ar melmi ara idum waya?”, deg useggas 1999. D aneɣmas, diɣ, ama deg rradyu Numidya n Kanada, ama deg yiɣmisen n La Dépêche de Kabylie akked La Cité. Yura ula deg tesɣunt Aselmad. Yewwi arraz n Muḥemmed Dib s wungal-is Anza. Am wakken i t-id-iṣaḥ umekkan wis sin deg umsizwer uzzig Dda Lwennas n wungalen Asdawan, Iḥulfan d Imehbal s uḍris-is “Ay izem”.\nArticle précédentTenɣa tmacint yiwen n urgaz\nArticle suivantLes nouveautés de Belmadi\nContactez-nous: lade[email protected]


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Letniyen, 30 Wamber 2020 10:49\nIzerfan n umdan deg Lezzayer: Ikabaren d tuddsiwin tiɣelnawin ssaẓren taneɣtust n Umni Uṛufi\nLḥedd, 29 Wamber 2020 10:57\nLEZZAYER TAMANEƔT – Mennaw n yikabaren isertanen d tuddsiwin tiɣelnawin ay yessaẓren, ass n usiḍyas, taneɣtust n Tdukli Tuṛufit ɣef tegnit n yizerfan n umdan deg Lezzayer, yernu walan-t « d atɛeddi ɣef tnaya n Lezzayer ».\nLḥedd, 29 Wamber 2020 08:50\nAɣlif n yiweẓla iwerdaniyen yenkeṛ dakken Limaṛat ssaglent tukci n lvizat i Yizzayriyen\nLjemɛa, 27 Wamber 2020 12:15\nLEZZAYER TAMANEƔT – Yenkeṛ uɣlif n yiweẓla iwerdaniyen, ass n ukwas, isalan ay zerɛen kra n yimidyaten iwerdaniyen ay d-yennan dakken yedda-d yisem n Lezzayer deg wumuɣ n tmura ay teɣtes yiwet n tsudut tunṣibt n Limaṛat Taɛṛabt Yeddukklen akken ad asent-tessigel lviza.\nMali: Boukadoum yessumer-d aheyyi n tferkit n ubrid tamaynut d-yemmezgen d tukkit\nTtlata, 17 Wamber 2020 07:58\nBAMAKO – Yessumer-d uneɣlaf azzayri n yiweẓla iwerdaniyen, Sabri Boukadoum, tiferkit n ubrid tamaynut ara d-yemmezgen d tukkit deg Mali yernu ad teddu d yiswiyen n umtawa n talwit deg tmurt-a am wakken ay yules iwekked-d dakken Lezzayer ad teḍmen tamunit-nnes i ukala-a.\nLexmis, 12 Wamber 2020 10:42\nAd d-yerzu uneɣlaf apuṛtugali n yiweẓla iwerdaniyen ɣef Lezzayer ass n ukras\nLaṛebɛa, 04 Wamber 2020 14:09\nLEZZAYER TAMANEƔT – Ad d-yerzu uneɣlaf n yiweẓla iwerdaniyen n Tegduda Tapuṛtugalit, Mass Augusto Santos Silva, ass n ukras, ɣef Lezzayer deg ukatar n yiwet n terzi n umahil i lmend n usalqey n wassaɣen n unmireg gar snat-a n tmura, ɣef wakken ay d-yenna yiwen n ulɣu n uɣlif n yiweẓla iwerdaniyen.\nTtlata, 13 Tubeṛ 2020 12:09\nYules iwekked-d uselway n tegduda addud n Lezzayer deg wayen yerzan timsal tuɣdimin\nLḥedd, 11 Tubeṛ 2020 12:21\nLEZZAYER TAMANEƔT – Yules iwekked-d uselway n tegduda, Abdelmadjid Tebboune, ass n usiḍyas deg Lezzayer Tamaneɣt, addud n Lezzayer deg wayen yerzan timsal tuɣdimin d umzaɣ-nnes i umenzay n tzerfa taɣerfant d uzref n yiɣerfan i uguccelman.\nYeṭṭef-d uselway Tebboune tibṛatin n teflest sɣur mennaw n yinmazalen\nLetniyen, 28 Ctembeṛ 2020 09:25\nLEZZAYER TAMANEƔT – Yeṭṭef-d uselway n tegduda, Abdelmadjid Tebboune, ass n usamas, tibṛatin n teflest sɣur yinmazalen n Tegduda Taɣerfant Tamegdayt n Kurya, Tagduda Tafidiṛalit n Lalman, Tagduda n Nijir d Majaṛ.


Q=0	C=0	SS=0	LS=0	PS=0	DC=0	LC=0	SD=0	BS=0	G0=23	G1=11	G2=2	DLID=ber_Latn	BODY= Revelation 6 Kabyle: NT\nBible > Kabyle: NT > Revelation 6\n1Walaɣ daɣen mi gcerreg Izimer nni ṭṭabeɛ amezwaru. Sliɣ i taɣect n yiwen si ṛebɛa lxuluq-nni tenṭeq-ed am ṛṛɛud tenna-d : As-ed ! 2Walaɣ yiwen uɛewdiw d amellal. Win i t-id irekben yeṭṭef lqus deg ufus-is ; tețțunefk-as tɛeṣṣabt, iṛuḥ s tezmert tameqqrant iwakken ad iɣleb.\n3Mi gcerreg ṭṭabeɛ wis sin, sliɣ i lxelq wi sin yenna-d : As-ed ! 4Yeffeɣ-ed yiwen uɛewdiw nniḍen d azeggaɣ am tmes. Win i t-id-irekben, tețțunefk-as tezmert ad ikkes lehna si ddunit iwakken ad țnaɣen yemdanen wway gar-asen ; yețțunefk-as-d yiwen ujenwi d ameqqran.\n5Mi gcerreg Izimer-nni ṭṭabeɛ wis tlata, sliɣ i lxelq wis tlata yenna-d : As-ed ! Ataya daɣen yiwen uɛewdiw d aberkan. Win i t-id-irekben yeṭṭef lmizan deg ufus-is. 6Imiren kan sliɣ i yiwet taɣect ger ṛebɛa lxuluq-nni teqqaṛ : Kilu n yirden d ssuma i gețțaɣ ufellaḥ i yiwen wass n lxedma, tlata kilu n temẓin daɣen d ssuma n yiwen wass n lxedma ; ma d zzit akk-d ccṛab ad qqimen akken llan.\n7Mi gcerreg ṭṭabeɛ wis ṛebɛa, sliɣ i taɣect n lxelq wis ṛebɛa tenna-d : As-ed! 8Walaɣ yiwen uɛewdiw d aḥcici. Win i t-id-irekben isem-is lmut, tetbeɛ-it-id laxeṛt ; tețțunefk-asen-d tezmert ɣef ṛṛbeɛ n ddunit, iwakken ad snegren imdanen s ujenwi, s laẓ, s lehlak akk-d lewḥuc n lexla.\n9Mi gcerreg ṭṭabeɛ wis xemsa, walaɣ seddaw n udekkan i deg srusun iseflawen i Sidi Ṛebbi, leṛwaḥ n wid yemmezlen imi ugin ad nekṛen awal n Ṛebbi yerna cehden fell-as. 10?ɛeggiḍen s taɣect ɛlayen, qqaṛen : A Ssid-nneɣ imqeddes, a Bab n tideț, d acu i tețṛaǧuḍ aț-țḥasbeḍ, aț-țerreḍ țțaṛ i imezdaɣ n ddunit ɣef yidammen-nneɣ i ssazlen ? 11Mkul yiwen deg-sen yețțunefk as uqenduṛ d ammellal ; nnan-asen ad rnun ad ṛǧun kra lweqt alamma rnan-d ɣuṛ-sen yeṛfiqen-nsen di leqdic d watmaten-nsen ara nɣen am nutni.\n12Walaɣ daɣen mi gcerreg Izimer nni ṭṭabeɛ wis sețța ; tewwet zzelzla tameqqrant di lqaɛa, iṭij yuɣal d aberkan ; agur yuɣal am idammen, 13ma d itran n igenni ɣellin-d ɣer lqaɛa am tbexsisin n tenqelț m'ara ț-țihuzz waḍu iǧehden. 14Igenni yenneḍ am tẓeṛbit yețțlen, idurar ț-țegzirin meṛṛa ḥerrken seg imukan-nsen. 15Igelliden akk-d imeqqranen n ddunit, wid iḥekkmen ɣef lɛeskeṛ, imeṛkantiyen, wid yesɛan lḥekma, aklan akk-d iḥuṛṛiyen, ulin meṛṛa ɣer idurar iwakken ad ffren zdaxel n lɣiṛan d iceṛfan, 16 qqaṛen i idurar d iceṛfan : ɣlit-ed fell-aɣ, ffret-aɣ zdat wudem n Win yeqqimen ɣef wukersi n lḥekma, zdat wurrif n Izimer ; 17axaṭer yusa-d wass ameqqran n wurrif-nsen, anwa ara imenɛen ?


Q=3	C=3	SS=3	LS=0	PS=0	DC=0	LC=0	SD=0	BS=0	G0=19	G1=10	G2=3	DLID=ber_Latn	BODY=Sselsen-ak taqlaṭ, kečč tenwiḍ d takrabaṭ – La Kabylie autrement\nTeddiḍ d wid yenɣan yemma-k (Kahina), teddiḍ d wid yerran baba-k d akli. Tessneḍ ad tɣummeḍ lǧerḥ s yimi, teẓriḍ idim ad ak-d-yesmekti ayen akkenni iɣef treggleḍ.\nIḍ ideg telliḍ, ur yufi abrid i ɣelluy.\nMačči alamma telliḍ d azrem i wakken ad tesɛuḍ ssem! Mačči alamma telliḍ d aɣyul i wakken ad tettwanehreḍ. Tettawiḍ lexbarat n taddart i wid imegglen tafsut, teznuzuḍ atmaten-ik, taddart-ik akal n lejdud-ik, awi-d kan ad ak-sselsen taqlaṭ, ad k-qeblen gar-asen. D tarzeft i asen-tettawiḍ iqannan, yal tikkelt trekkḍeḍ wid-ik, awi-d kan ad k-id-mmuqlen isiditen-inek. Ur ttagad, mačči weḥd-k ay telliḍ, yal taddart tesɛa iqazzaben am kečč; llan deg igrawen n taddart, llan di lamiri, llan deg yal amḍiq… Yes-wen iggulen taddart ur tettnekkar, ur treffed aqerruy-is. Nutni ẓran azal tesɛa taddart, ẓran ala nettat i asen-izemren.\n“ Iqazzaben, iceyyaten, icallamen…” d ismawen-agi ara neḍbeɛ ɣef iẓekwan-nwen, d nutni i d agzul n tudert-nwen, tudert-nni ur nesɛi lssas wala ssqef, d tasellawt.\nAy iqeffafen ɣer nnger-nnsen! Agdud dayen tura yuki, tudrin dduqsent-d, faqent s tezlatin n tatut i s tent-ssegnem ; 54, 62 wid terram d irgazen, nutni ur llin. Seg-wen nnulfan-d ula d wid n 80, tanekkra-nni wwin ɣer miḥlal ur nessuffuɣ! Nettnaɣ ɣef yidles (ccḍeḥ d ccna…) nettu nekkwa d wakal. Teddam d tislatin, tebɣam ad aɣ-t-awim d irbiben. Ay icallamen!\nMa yella zik ur ḥwaǧen ara leḥbas, ahat imi ur sɛin ara timital-nwen. Ma yella zik ur urin ara ɣef wid ken-yecban, ass-a tella tira, deg umezruy aberkan ara ken-neḍbeɛ akken yiwen ur ken-iseffeḍ. S yes-wen i aɣ-kkaten, s yes-wen i aɣ-ttafen abrid, ma yella nunef-awen ad aɣ-teglum deg usyax, ad nemmir ɣer wanu-nni ideg d-kkren.\nUɣen-ken ur ken-sawmen, tegrem iman-nwen ɣer rreḥba, teznuzum wid-nwen. Ula d tezzweɣ teǧǧa udmawen-nnwen.\nIh, zzenzet tudrin-nwen, ernut arraw-nwen, tiyemmatin akked tlawin-nwen… maɛna, ad d-yas wass ideg ara tbeddel tegnit. Tawwurt-agi i d-tettaram fell-aɣ, yewwas ad telddi ɣer wanda-nniḍen. Abrid-agi i aɣ-tregglem, yewwas ad aɣ-yessuffeɣ sanda nniḍen, ad aɣ-yawi ɣer wemḍiq-nni ideg ur telli ccetla-nwen.\nAd txelṣem ur ttagadet.


Q=3	C=0	SS=0	LS=0	PS=1	DC=0	LC=1	SD=0	BS=4	G0=41	G1=11	G2=1	DLID=ber_Latn	BODY=Asijji x cwayt n wawalen n ddin di Tmaziɣt | Le RIFAIN\nAsijji x cwayt n wawalen n ddin di Tmaziɣt\nIjjen ubilaj di Mzab\nMli tuɣa teqqim Tmaziɣt n Arrif weḥḥd-s tedder, ma tili nzemmer ad nefhem Tarifiyt mliḥ ? Ad tili wer nzemmer ad tt-nefhem mli wer tt-nesmquddi aked ilsawen n Tmaziɣt i yeqqimen. La d inni i d-yudsen ɣer Trifiyt, waxxa la d ilsawen i d-ittbanen gg°jen di Nnijer, Mali niɣ di Libiya… Ula kṭer umi, Tarifiyt nettat, aked Tmaziɣt, teqqim d ijjen yiles n wawal. Imaziɣen zi lebda wer nnumen ttarin s yiles-nnsen aṭṭas. Azgen ameqqran n Imaziɣen ttuɣa ttarin s yiles i ttuɣa iɣelben deg wakud-nni (Tabunikt, Talatint, Tagrikt…). S uya wer daneɣ-d-jjin ca aṭṭas n yiḍrisen ḥma ad nessen mamec i ttuɣa tella Tmaziɣt qbel.\nManaya s ixef-nnes i nzemmer ad t-id-nessers ula x Tmaziɣt, amen tekmel. Uca qa nzemmer ad dag-s nalleɣ kṭer mala nesmqudda-tt aked yilsawen ig illan di lwacun n Tefrasyawit.\nBeddu zi Trumit\nDa, nxes a nessiwel x ijjen tewwurt, zeg waṭṭas. X umawal i yeqqnen ɣer ddin arumi. Tmaziɣt dag-s iwalen i d-teksi zi tlatint, ssawalen x ddin arumi. Iwalen wer neqqim ca neccin di Trifiyt i nessawal yiḍ-a, nesxeddam-iten. Maca ad yili tuɣa llan qbel. Neqqar manaya xmi nettaf ca n yilsawen udsen ɣer Trifiyt sxeddamen-ten. Ameknaw lamalykat ttuɣa qqaren-asen « angaluz » . Di Tmaziɣt n Tunes anglus qqaren-t i uḥenjir ameẓẓyan. Awal-a yekk-d zeg wawal altini « Angelus ».\nDi Tmaziɣt n Infusen ɛawed, ttuɣa sxeddamen awal n « idaymunan > adaymun » i cciṭan. Awal-a netta d Agrikulatin « daimon ». Di Teqbaylit ɣer-sen awal n « abekkaḍu » i d-ikkin zi tlatint paccatum i yexsen ad tini wenn iggin ca n tɛeffant di ddin. Qa din abarru n wawalen n Tlatint di Tmaziɣt maca neccin nxes a nessiwl x inni n ddin waha. Uca d yina i daneɣ-d-ibanen.\nIwalen n ddin ameslem di Tmaziɣt.\nttmudiɣ zeɛma ttẓalliɣ\nZeg wawalen i d-yudfen zic x Tmaziɣt, d inni iqqnen ɣer yiger n ddin. Ad neydar zzag-sen awal n « tẓallit ». Asekkil n /ẓ/ aẓur-nnes d /ṣ/. S uya, qa tekk-d zi tṣallit = ṣalat. Maca llant ca n Tmaziɣin ḥḍant awal aqdim n tẓallit/ẓall/ameẓallu… s Tmaziɣt. Di Teɣdamsit ɣer-sen awal n « mud » zeɛma « ẓall ». « Almudu » qqaren-t i « temzyida ». « Amud » i « tẓallit ». Amenni kifkif di Awdjila, ɣir nitni qqaren « ammud » i « temzyida ».\nAmenni ula i wawal n « aẓummi », la d netta ittɛeqqab ɣer « aṣummi ». Zeg wemyag n « ṣam » di Teɛrabt. Amenni ula i wawal n « tmezyida » ikk-d zi zeg wawal n « masdjid ». Iksi ijjen furma d Tmaziɣt.\n2. xemsa n tẓallitin… Maca s Tmaziɣt\nDi min iqqnen ɣer xemsa n tẓallitin n was, di Trifiyt nedwel nesxeddam iwalen n Teɛrabt. Neccin neqqar : lejfer, ḍḍhur, lɛaṣer/ssehla, lmeɣreb, leɛca.\nMaca di Tmaziɣin nniḍen, nzemmar ad naf ismawen i ttuɣa semman Imaziɣen. Di Tmaziɣt n Ifiyey qqaren-as i « ḍḍhur » « tizzarnin » . Awal-a ixes ad yini « tenni izwaren ». Niɣ tẓallit ig izwaren/tamezwarut. D awal-a s yixef-nnes i nettaf ɣer Iguraren, Iẓwariyen, Itargiyen… Maca kul ijjen mamec i t-ineṭṭeqq.\nDi Tumẓabt, lɛaṣer qqaren-as « takk°ẓin » niɣ « taqzin » di Tmaziɣt n At Willul di Libiya. Awal-a ikk-d zi nnumru n Rebɛa s Tmaziɣt (kkuẓ), axmi xsen ad inin Imaziɣen belli ta d tẓallit tis rebɛa/kuẓt.\nLmeɣreb nettaf-as tnayen n wawalen. Ijjen qqaren-t Imẓabiyen: « tisemmesin », i d-ikkin zeg wawal n semmes/semmus. Nettaf di Tmaziɣt n Sus awal n « tin-wutci » niɣ tenni n macca. Minzi d akud n macca i di d-tettas tẓallit-a. Ma awal n Leɛca, qqaren-as s Tumẓabt, Tawrglit, Tazwarit… « Tinniḍes ». Niɣ tẓallit n yiḍes.\nLefjer, wer ɣer-s bu ca n wawal s ixef-nnes. Mani nettaf ɣer ittwargiyen ijjen wawalen qqaren-as « amud n wazal » niɣ tẓallit n uzil.\nAwal s Trfiyt Di Tmaziɣin nneḍni Tadeyyanit\nLamalaykat Aneglus Tarumit\ncciṭan adaymun Tarumit\n? abekkaḍu Tarumit\ntẓallit taẓallit/amud Tameslemt\naẓummi aẓum/uẓum Tameslemt\nTamezyida Tamezgida/ammud Tameslemt\nLefjer Ammud n uzil Tameslemt\nḍḍhur Tizzarnin Tameslemt\nlɛaṣer takk°ẓin Tameslemt\nlmeɣreb Tinwutci/ tisemmesin Tameslemt\nleɛca Tinniḍes Tameslemt\nɣer ɛawed : Min nzemmar ad negg s umawal n wawal?


Q=5	C=0	SS=5	LS=0	PS=0	DC=0	LC=0	SD=0	BS=2	G0=11	G1=3	G2=2	DLID=ber_Latn	BODY=Izem d ubareɣ* – Kabyles.com\nAccueilKabylophonieIzem d ubareɣ*\nIlla yizem, wesser dayen; ur yezmir ara ula i yiwen n lweḥc. Asmi i iwala iman-is dayen, yewqem yiwet n tḥilett akken ad yidir yis-s. Ihi, amek ara yexdem? Iruḥ, yekcem ar yiwen n yifri*, yeqqim daxel-is. Imir, win d-yusan ar ɣur-s seg leḥwuc ad t-iẓer, dɣa ad t-yečč. Akken kan alarmi d yiwen wass, atah yusa-d ɣur-s ubareɣ ad t-izur*. Abareɣ-nni, yiwweḍ ɣer zdat n tewwurt n yifri, isellem ɣef yizem, yenna:\n– Amek telliḍ ay agellid n lewḥuc ?\n– Acuɣer aɛni akkagi i tgummaḍ ad d-tkecmeḍ ay abareɣ ?\nAbareɣ ula d netta yerra-as:\n– Ay agellid n lewḥuc… lliɣ bɣiɣ ad n-kecmeɣ, yuɣal walaɣ lateṛ* n unekcum yella, ma d win n tuffɣa ulac ; imiren ndemmeɣ.\nabareɣ, tabareɣt: renard\nlateṛ: traces de pas\ntiḥraymit: ruse, tromperie\niẓwer: être dynamique\nbu-sin iḍarren: être humain, mot tourné en dérision.\nLmɛana-s taqsiḍt agi meḥsub, ilaq deg ddunit, ad yettmuqul umdan anida ara yeggar iḍarren-is. Deg tallit ideg nella, medden akken ma llan ḥercen, ččuren d tiḥraymit*. Ilaq ihi, i wakken ad isellek iman-is umdan, tewwi-as-id ad iẓwer*, ma yebɣa ad yidir, ad imnaɛ tarwiḥit-is. Ihi, tadyant n yizem d ubareɣ, ad yecfu fell-as bu-sin iḍarren akken ur t-yekkat ara uzaylal mi ara yemmager imezgiyen* deg tmurt-ines.\nMi d-yuɣal Gaya s axxam tefqaɛ fell-as yemma-s, tenna-as : –Yella win i k-iwalan kečč ak d Taninna. Gaya ifaq s win i yas-yessawḍen lexbar i yemma-s d txeddamt-nsen Badriya yennuɣ mliḥ yid-s, yerfa fell-as aṭṭas, […]\nvenenatis, risus elementum ipsum Praesent sit Sed Aliquam dolorUA-10888605-2


Q=0	C=0	SS=0	LS=0	PS=0	DC=0	LC=0	SD=0	BS=2	G0=3	G1=2	G2=1	DLID=ber_Latn	BODY=Agellid n tagant - Mondeberbere.com\nAgellid n tagant\nGh yat tagant, gh llan gigan d imudar, izdegh yan illu igan murran iceqqan d yan ugdîd igan igzi icâtern. Kraygat yan gisen ar inettel mas d nettan ad igan agellid n tagant. Yan wass inna illu i uwegdîd : " Sewingemgh gh yat tgharast wanna s tt iskern, nettan ar ad ig agellid... "\nIseqsa t ugdîd :\n- Mamenk ad tega tgharast ann ?\n- Wanna iswan kigan d waman nettan ara t ig...\n- Mac manza za aman ann ?\nDdun ssentin asnubbec ar ttellin s waman ayellighen ufan yan ill..Agdîd nettan issen is ad izzigiz ill d is a itteddu d ar d iffal idgharn ganin ayyarn. Isawl ugdîd : " smaqqel, llan ghid kigan d waman, keyyin ar ad izwur a ten tsut acku keyyin ad igan ameqran ! "\nIddem illu tazellumt nes ar issa, agdîd nettan issen ma isker, isekkus gh usklu ar d ittini : " Aywak ay illu...ayhayya nnek zdârgh ad sugh uggar n ghancek nna!!! "\nIllu ar issa ar dagh issa, ighel ukan ar issa. " Mac, yini yas ugdîd,keyyin ur a tessat...Hann aman ar d aqqelayn !!! "\nIllu ar ukan sul issa, mac iggummi ma isenfisil acku aman n ill ar d ukan aqqelayn, isakk iremi ur yad izdâr i walu...Agdîd ar itteql ayelligh senfln waman n ill...Tizi lligh a tturrayn ar ffaln idgharen ganin ayyarn.\nAgdîd ar iskar is a issa, ayelligh kullu ddan waman, issumten umlal, iddu dar illu inna yas : " Tzêrit mad ewigh ?! "\nS tigzi nnes as iga ugdîd agellid n tagant, agellid nnes n kraygat ass.\nimudar : animaux / animals\nillu : éléphant / elephant\nigzi : intelligent / wise\ntagharast : façon / way\nagellid : roi / king\nissenti : commencer / to begin\nill : mer / sea\nasklu : ombre / shadow


Q=0	C=0	SS=0	LS=0	PS=0	DC=0	LC=0	SD=0	BS=1	G0=3	G1=3	G2=2	DLID=ber_Latn	BODY=Yeffeɣ-d ass n : Aynas, 17 Yennayer 2022 12:43 Ɣran-t : 13 n tikkal\nZZAYER TAMANEƔT – Ubẓen yimeẓla n tɣellist taɣelnawt imeckuken igejdanen deg temsalt n ukellex n yimezrawen izzayriyen. Tamsalt-a d tin aydeg tella yiwet n teṛmist d takellaxt ay ikellxen 75 n yimezrawen izzayriyen yeɣsen ad kemmlen tizrawin-nsen deg uzɣar, ɣef wakken ay d-yenna, ass n usiḍyas, yiwen n ulɣu n Tmehla Tamatut n Tɣellist Taɣelnawt.\nƔef leḥsab n teftart-a, tasestant tinezwert d tin ay yeǧǧan imeẓla n tɣellist taɣelnawt ad sdermen aẓeḍwu anejrim yernu ad abẓen kraḍ (3) n yimeckuken igejdanen ay yellan deffir temsalt-a n ukellex aydeg ttekkan yidisan iwerdaniyen deg Ukṛanya, Ṭṭerk d Rrus, yernu llan sseqdacen iẓeḍwa inmettiyen akken ad d-jebden medden ɣer-sen. Tisɣimin n teṛmist-a takellaxt llant deg Zzayer, Ɛennaba, Wehṛan d uzɣar.\nAkken ad kellxen ugar n medden, sneflen yimaslaḍen n uẓeḍwu-a isem-nsen acḥal d tikkelt (INSIDE.COM, FUTURE GATE et SVIT-OSVITI).\nTamehla Tamatut n Tɣellist Taɣelnawt tettxebbir-d tannayt tanagdudt dakken imeẓla-nnes d uẓdiren yernu sɛan tizemmar akken ad nnaɣen mgal tejrimt yettwassuddsen. Tasestant-a tettwarẓem deg tlemmast n Dujembeṛ 2021 s usemyuddes d tmezzugin tiɣedmanin ay terza temsalt-a.\nDeg temsalt-a, ttwakellxen 75 n yimezrawen izzayriyen mi ay ten-ɣurren ad ten-ssiggzen deg tesdawiyin tiwerdaniyin deg Ukṛanya, Ṭṭerk d Rrus.\nLast modified on Aynas, 24 Yennayer 2022 11:44\ntizrawin deg uzɣar\nTamehla Tamatut n Tɣellist Taɣelnawt\nYeffeɣ-d ass n : Aynas, 17 Yennayer 2022 12:43 Taggayt : TIMETTI Ɣran-t : 13 n tikkal Bḍu


Q=15	C=15	SS=1	LS=0	PS=1	DC=0	LC=0	SD=0	BS=5	G0=33	G1=8	G2=1	DLID=ber_Latn	BODY=At laxert (I) - Tamurt | Isallen n tmurt\nHome Taɣamsa At laxert (I)\n26 Ibrir 2019\nTAMURT – Urgaɣ iḍ yezrin yiwet n targit ur nesɛi lmaɛna, ad zmumgen wid yerwan laɛqel, u ad xelɛen* wid i wumi yeffeɣ.\nUrgaɣ kkren-d kra seg wid yemmuten. Ffɣen-d seg iẓekwan-nsen. Yiwet n llebsa akk i d-lsan. D acebḥan amzun d aweffa* n lwemwaji n yillel*. udmawen-nsen, nɛud* d yiwen imi ɣzan am tregwan cerwen waman ugeffur ; am akken mazal laɛtab d laẓ yeqqaz deg-sen.\nAnexzur*-nsen yerwi am win yeṭṭsen d iseggasen ur d-yuki neɣ am win yerwan imeṭṭawen. Yeqqim-d akka lateṛ seg wazzug n wallen. Wa deffir wa, ttalin-d s ddaw n tmurt, ttḍeggiren-d timedlin* iẓekwan-nsen. Wehhan akk ar yiwen n usalu, ad tiniḍ iwehha-asen-d Yillu amkan ɣer teddun. Yal udem id-yettaẓen iḥekku-d tadyant-is ; Yal yiwen iḥekku-d amek i t-teddem tberkant* nni.\nWa yemmut ɣef tmurt-is di ṭṭrad nni ger izayriyen d urumi, yerna yehwa-ak bdu-tt-id seg urumi n Roma alarmi d arumi n Fransa. Wayeḍ ula d netta ɣef tmurt-is i yɛedda lqecc-is (01), d gma-s it-yenɣan. Tihin yenɣa-tt wurrif* tezzer deg temda n ifeqqiɛen*. Wihin inɣa iman-is, d ul-is i yḍebberen fell-as. Tihin d aṭṭan i tt-yenɣan, d aksum-is i tt-yugin, aneggaru, yeqqen allen-is iruḥ…kan akka s lmut n Yillu. Lḥasun, kul wa d tamahutt-is\nTargit-iw, tuɣal d tikli-nsen, tuɣal-asen d amezgun* ara ɣ-d-yawin yiwet n tceqquft*. Vdan a sidi wigi akka, i wrumi ,amzun isaɛlaq* i teddun iteddun s axxam n Yillu. Seg wakal ɣer wayeḍ, tamurt tettak-iten i tayeḍ, taddart i weltma-s, akken kan.\nNutni tura d imceyɛen s ɣur tejmaɛt n at laxert, wwin-d yid-sen ṛṛabul* i lmend n imudduren ara yemmten yiwen wass.\nYeffeɣ wawal, inuda-d akk tamurt. Lecyax n tuddar, d imḍbbeṛen n temdinin, heggan-d iman-nsen ad mmagren iruḥaniyen*s leḥruz ak d lebxuṛ, s leqder ilaqen i teswiɛt yecban tagi. Leḥqen-d ar yiwen wennar, msalamen, nutni d imudduren s lekni uqeṛṛu ak d tuyat, acu akken i t-ḍeṛṛu deg wexxam n Ugellid. Teɣli-d tsusemi d rrehba amzun d tamḍelt. Ttrajun d acu ara d-yeffɣen seg imawen n at laxert.\nUr uḥtamen* ara, dɣa d ayen yellan, ulamek terǧiḍ win yemmuten. Annect-a d amaynut. Lɣaci i d-iruḥen tewwet-iten lbaɣa*. Tamuɣli-nsen teckenṭeḍ deg icenfiren n at laxert*, ttrajun awalen ara d-yeffɣen. Yuẓa-d yiwen seg-sen yeqder* d ameqqran-nsen, yenṭeq :\n« Sslam n at laxert fell-awen ».\nYerra-as ṣṣef nni amezwaru deg imudduren :\n« Laslama-nwen u mreḥba yis-wen, tudert i widak iken iwalan ». Amzun mara twaliḍ ulaxert ad tenwuḍ di tudert. Yuɣal-d uṛuḥani ɣer wawal :\n« Neẓra annect-a iɛedda i tmusni-nwen, d acu ɣas nɣab, aṭṭas n lumur* i ɣ-cerken nekni yid-wen.\nillel : mer, océan\nxelɛen : angoissés, troublés, perturbés, terrorisés. (Isexleɛ-iyi wefrux deg umadaɣ).\nnɛud : (aɛuddu) croire, supposer. Amedya : « Mačči akka i ɛuddeɣ ad teḍru taluft ».\nAnexzur : tamuɣli, tawalit. Regard, observation.\naweffa : akkuftan. Mousse des vagues de mer\ntimedlin : pierres tombales. Erran-as timedlin d wakal.\nisaɛlaq : iɛleq am usaɛlaq n tezwal. Qq qui est suspendu, pendante, etc…\nwurrif : colère,\nifeqqiɛen : contrariétés\namezgun : obstacle\ntaceqquft : pièce de théâtre. (aceqquf n ufexxar mara yerreẓ).\n* Expression. : (01) Yɛedda lqecc-is : disparaitre. Partir rapidement.\n* D wagi i d amur amenzu n Tullis n Mas Tariq Yacin.\nPrevious articleTabrat ireẓmen n ilemẓi Azzayri i Gaïd Salaḥ\nNext articleAt laxert (II)


Q=0	C=0	SS=0	LS=0	PS=0	DC=0	LC=0	SD=0	BS=1	G0=8	G1=7	G2=3	DLID=ber_Latn	BODY=Tajmilt i ucennay Ḥalli Ali - La Dépêche de Kabylie\nAccueil Tamazight Tajmilt i ucennay Ḥalli Ali\nTajmilt i ucennay Ḥalli Ali\nAss-nni n ttlata, 6 ɣuct 2019, i d as-tuɣal tejmilt meqqren i ucennay aqbayli Ḥalli Ali deg taddart-is tanaṣlit At Buɣerdan di Buɣni. Yella-d leqdic-agi deg uɣerbaz amenzu At Ḥiǧa n taddart-agi n At Buɣerdan di lwilaya n Tizi Uzzu.\nTebda tejmilt-agi ɣef 9h00 n ssbeḥ, s usterḥeb n yinebgawen i d-yerzan, syin akin, yella-d usersi n tmeqqunt n yijeǧǧigen ɣef uẓekka-s. Mi kfan, ruḥen qeccuc meccuc deg yiwet n tikli meqqren (caraval) ɣer Uxxam n yilmeẓyen. Tin ɣur-s, tella-d tullya n usebdad Ḥalli Ali, yettwabnan i lmend n tejmilt-a, yettwasersen ɣef unekcum n Uxxam n yilmeẓyen. Llant-d diɣ s snat n temsikniyin, yiwet ɣef umecwar-is di tẓuri akked tudert-is, ma d tis snat ɣef wayen yettwarun fell-as akked ttsawer-is. Am wakken daɣen i tettunefk tegnit i tnagiyin d waktayen, ideg i d-meslayen wat twacult-is tameẓyant (axxam-is) d twacult-is tameqqrant (tin n tẓuri) ɣef wayen sɛeddan yid-s.\nƔef 22h00 n yiḍ, tella-d tmeɣra n ccna sɣur ddeqs n yicennayen iqbayliyen meqqren, i iḥeḍren di tejmilt-agi. Aṭas n yinaẓuren imeqqranen d yimeddukkal-is i d-yusan ɣer leqdic-agi, i wakken ad as-rren merra tajmilt, yal yiwen akken iwaɛa, wa s tezlit, wa s usefru, wa s tnagit…atg. Ad d-nesmekti kan belli, acennay Ḥalli Ali, yettwassnen s tezlit-is yecban agerruj “Yeǧǧa-yi-d jeddi abernus”, yemmut ass n, 22 unbir 2018.\nTuɣal-as yakan tejmilt aseggas iɛeddan sɣur tddukkla tadelsant Tiregwa n At Buɣerdan, tella-d tejmilt-agi seg 25 alamma d 27 ɣuct 2018. Aṭas n yidisan i ittekkan deg usuddes n tejmilt-agi tis snat, gar asen; Tanmehla n yidles n Tizi Uzzu, Aseqqamu Aɣerfan n Lwilaya n Tizi Uzzu d tɣiwant n Assi Yusef ɣer tama n tddukkla-agi n Tirgwa, i d-yettheggin ddima leqdic-agi.


Q=5	C=3	SS=1	LS=0	PS=1	DC=0	LC=0	SD=0	BS=1	G0=36	G1=18	G2=9	DLID=ber_Latn	BODY=Abarru d yelsawen, d tnettitin | Le RIFAIN\n«  Tanettit-inu d iles-inu… D nnec.\nNec d iles-inu. Nec i yellan d aḍlib deg yiles-inu.\nUl-inu d tirjit n Ukurdi x idurar-nnes iḥmaymiyen… »\nZi tqessist n Meḥmud Derwic, « Akurdi wer ɣer-s ḥa aḍu ».\nZegga ɛdan ca n wussan ufiɣ ijjen ulibru dag-s ca n tewriqin dag-sent ikuluriten. Libru-ya ksiɣ-t akidi ca n iseggusa i yeɛdan deg ijjen arriḥla s tqiḍunin. Ila uriɣ, deg ijjen tmeddit ɛad ttfekkreɣ-d later-nnes xaf-i, x ijjen tewriqt d tacemlalt s ijjen stilu d aberkan ijjen tmeẓrit (observation) x yiles. Nec ttfekkreɣ di tmelsayin-inu s Tkurdit, ma di tmeslayin n lxedmet s Teɛrabt, niɣ s ca n tutlayin-nniḍen (Taglinzit niɣ drus xmi i tettili d Talimant), imken manaya, umi ttuɣa wer izemmer ḥedd ad issiwel Takurdit di Suriyya.\nTtuɣa-aneɣ d iḥenjiren, nettɛic deg ijjen temdint tegg°ej deg iẓẓelmeḍ n tmurt, isem-nnes Qamicli. Azgen ameqqran n imezdaɣ di baryu mani ttkuneɣ d Ikurdiyen. Azgen ameqqran n ibabaten d tyemmatin, jar kṭer iwessura zzag-sen, wer ssiwilen ula d ijjen wawal s Teɛrabt, ttuɣa ɛicen tudert-nnsen amen tekmel s Tkurdit, ɛemmers wer ɣrin di tmezgida n tɣuri, ameknaw yemma-ḥenna.\nAss amezwaru di tmezgida n tɣuri, zegga i ɣa newwec sslam i ubandu Asuri akid-s nɣennej aɣennij anamur, aɣennij-a ttuɣa wer zzag-s nessin ula d ijjen wawal, xenni a nadef ɣer lqisem, a d-tadef taselmadt Takurdit i ttagin a daneɣ-tejj a nessiwel s Tkurdit, tettegg x-aneɣ uɣil a nessiwel s Teɛrabt, iles-a ca zzag-neɣ wer zzag-s ssinen walu. Ammu i yettegg anemhal Akurdi d iselmaden Ikurdiyen, ula d uɛessas Akurdi ittagi ad yejj iḥenjiren Ikurdiyen ad ssiwlen s yiles-nnsen, minzi ttegg°den s merra a ten-weddben.\nAwal s Tkurdit ixess wer ittili. A tlemded Takurdit memnuɛ. A tesled i iɣennijen Ikurdiyen amenni ɛawed. Merra min iqqnen ɣer Tkurdit ttuɣa wer yelli bu mesmuḥ. Manaya wer iqqin ca ɣer yiles waha, aqqa idles n Ikurdiyen d tnamitin d leɛwayed-nnsen d Nuwruz-nnsen, ttuɣa wer zzag-s neɛɛmen Icuviniyen, inni iḥekkmen Suriya n L’asad. Ɛemmers i ma yennɛem ila nella da zi lebda, aṭṭas zzag-neɣ ttuɣa kessin nnkawi axmi neccin d iberraniyen, wer nɛimen s Ikurdiyen di Suriya ar mani d tagrawla n useggas n 2004.\nWaxxa amenni, nelmed Takurdit nessawal zzag-s di tudrin-nneɣ, neḥḍa-tt zeg uweḍḍer. Din ijjen wawal yeqqar : « Akurdi qqaren-t i wenni issnen ad icḍeḥ, ad issiwel s Tkurdit ». S uya nelmed a necḍeḥ, nelmed iles-nneɣ zi ca n idlisen ttuɣa nesnnuffur-iten zegga ɣa nsala zi tɣuri n ca n wawalen udrusen s yiles n ibabaten-nneɣ.\nManaya ttuɣa wer ittqiddi, beɛda ssawaleɣ x ixef-inu nec, wer lmideɣ Takurdit i dayi ɣa ijjen ad tt-sxedmeɣ d tudert-inu n lxedmet, teqqim d ijjen yiles yefrar, wer ssineɣ bu aṭṭas n yismawen s Tkurdit, ssneɣ-ten s Teɛrabt. Azgen-inu d Akurdi, wenniḍen d Aɛrab, baba d Akurdi yemma d Taɛrabt. Meɣreɣ-d jar tnayen n yilsawen, maca Takurdit ttuɣa teḥḍer cwayt kṭer di taddart-nneɣ. Rniɣ ɣer-sen Taglinzit d Tlimant d cwayt n wawalen zi ca n yelsawen-nniḍen.\nIles netta d tanettit (identity), meɣreɣ-d s ijjen tnettit temxumbel, txelleṭ, d Takurdit d Taɛrabt ; Takurdit di tudert-inu n lebda, Taɛrabt di tɣuri, lxedmet d tira.\nCa n twalatin ittemxellaṭ xafi lḥal, din iwalen ssneɣ-ten s ijjen yiles wer ten-ssineɣ s ijjen yiles-nniḍen, minzi asexdem-nnsen ittili s ijjen yiles mbla wenniḍen, ula kṭer ismawen n leqcuɛ n kuzina d ca n lxuḍret. Min isseḍḥaken kṭer, nec ssneɣ ismawen n lxuḍret ḥa s Trusit waha, minzi baba d yemma ɣrin di Rusiya, zedɣen dag-s i waṭṭas n iseggusa. Uca ttuɣa ttsemman ca n ddwab n lxuḍret s yisem-nnes Arusi waha, ula d nnec amenni i kid-s d-kkreɣ, dewleɣ ttessneɣ-ten s yisem-nnsen Arusi bla ilsawen-nniḍen.\nYalleh ca n wussan zeg wami, laɣiɣ-as i yelli s trusit, nniɣ-as Иди сюда zeɛma « araḥ-id da ». Ammu i ila daneɣ-tettlaɣa yemma wami ila nella d imeẓẓyanen, wer ssineɣ walu s Trusit, ḥa drus n wawalen i yeqqimen di twengimt-inu, wer ssineɣ mamec ggiɣ fekkreɣ-d manaya al mani i das-laɣiɣ i yelli s Trusit.\nQqareɣ-asen i ymeddukal-inu : Tessnem ila ssawaleɣ rebɛa n yelsawen, maca di tidet wer ssiwileɣ la d ijjen zzag-sen. Ssneɣ ad ssiwleɣ x waṭṭas n isental s ijjen yiles bla wenniḍen. Ammu zemmreɣ ad ariɣ s Teɛrabt, ad ssiwleɣ x minzi ttaciɣ s Tkurdit, ad ggeɣ arriḍa s Teglinzit, ad irareɣ tcamma n uḍar aked ijjen tseḍma d Talimant, ad sxedmeɣ Talimant. D ta d tudert-inu, tebḍa x rebɛa n yelsawen d rebɛa n tnettiitin. Ma s tidet iles-inu netta d tanettit-inu ? Min teɛna tanettit ?\nAmec i dawem-nniɣ, nec d baba-s n ijjen tḥenjirt. Nettat d axelleṭ zi merra min dawem-nniɣ. Nec d Akurdi d Aɛrab, yemma-s d Talimant. Ssawaleɣ-as s Tkurdit, qqareɣ-as s Teɛrabt, yemma-s d Tlimant. Tettsla-aneɣ yelli nessawal s Teglinzit nec d yemma-s aṭṭas n twalatin. Lux teqqar ca n wawalen zi ca n yelsawen msebḍan, awal-nnes amezwaru ila yella zi Taṭalyant (Amore). Minzi imeddukal-nnes d Iṭalyanen, lebda qqaren-d awal-a zzat-s.\nMila tameẓẓyant tessawal iwalen s Tkurdit d Teɛrabt d Tlimant d Teglinzit d Taṭalyant, nec qqareɣ aked ixef-inu : xmi ɣa temaɣer iggur a taf zzat-s amxumbel n tnettit amek tteggen merra inni i d-ilulen i tnayen n imarawen usin-d zi tnayen n imukan msebḍan, niɣ am yenni i d-ilulen deg ijjen wemkan, maca ggamen deg ijjen wemkan-nniḍen. Maca xmi ɣa temɣer a teɛlem aṭṭas n yelsawen, ataf tzemmer a tadef ɣer waṭṭas n imukan mani ayt bu ijjen yiles wer zemmren a ɣer-s awḍen. Ammu, beɛda, i sstimeɣ, xmi ɣa temɣer ad tbedd zzat i umaḍal-a s ij n wul yerẓem bla tigg°di zeg iberraniyen. Minzi ttamneɣ mala tiweḍ a tessen aṭṭas n iwalen, ataf a tili tzemmer a taweḍ ɣer wulawen n aytbab-nnsen d idlsawen-nnsen.\nYura-tt: Dellair Youssef, asmezzeɣ : Andic


Q=5	C=5	SS=0	LS=0	PS=0	DC=0	LC=0	SD=0	BS=3	G0=17	G1=12	G2=8	DLID=ber_Latn	BODY=Aṛebbit Aswel - isallen.info isallen.info\nWagi d aqerruy n yiwen n uṛebbit, qqaren-as Aswel ; yewwi isem n wadeg-agi aswel i d-yezgan di tmurt n Yiqbayliyen deg udrar n Ǧerǧer ger Tigejda akked Taleṭṭaṭ imi zik-zik yella d abuṛkam (volcan).\nAswel, segmi meẓẓi iḥemmel aman yerɣan yuwlen, yezga deg uswel icuccuf ; imi di tallit-nni mazal ur yensi ara, yeččur d iḥlulen n tmes irekkem yesbeqbuq, u tikwal yessusuf yettḍeggir ɣer beṛṛa, ttismiḍen teqqlen d aẓru armi d-ḥejben s tɣaltin si yal tama yewwi talɣa n tkirwant (cuvette) i nttwali ass-a.\nAṛebbit-a _ Aswel _ aqbayli, aṭas n leqrun i yedder ; yesten ɣef Tmurt n Leqbayel d ugafa aferkan mgal n yinekcamen imi tazmert yesεa ur tt-sεin yirebbiten-niḍen n umaḍal s umata… acḥal n yiṛebbiten yenɣa imi ten-yesruɣuy s tmes i d-isuffuɣ seg yimi-s yal mi ara d-εefsen Tamurt.\nDi tallit-nni n yiṛebbiten, illel-agi agrakal, yella kan d asif ameqran ahrawan yebḍan ger umenẓaw n Tferka d Uṛup ukkud yemseεdaw d kra n tmura am Yiṛumanen d Yeɣriqen… Asmi yeḥṣa Meɣres _ Mars, aṛebbit n umgaru (dieu de la guerre) _ yellan di tama akkin i yillel, yezger-d ɣer Tferka yebɣa ad ineyyer (affronter) Aswel ; yennuɣ yid-s ddeqs n yiseggasen, ur myagʷaren ara.\nMeɣres yeččuren d tigzi d tezmert, yufa-d ansi i yas-d-tettas tezmert n tmes swayes yesseknaf ifnaten (adversaires) ines, yeḥṣa seg uswel.\nMaca amek ara yexdem akken ad as-yeskew agelmim-a yeččuren d times i wakken ad t-ineɣ ad as-ireẓ lhiba yekseb s teɣzi n leqrun !?\nIxemmem ixemmem, yufa-d ; akken qqaren at zik « win yettnadin yettaf. » yufa dakken ilaq ad as-yeflu agelmim ad as-t-yessilem* (vider) seg uḥlul i t-iεemṛen, ad as-yessexsi ilizeq akken ad as-truḥ tezmert swayes iqehher icenga-ines.\nIɣewwes Meɣres, deg yigenni n umaḍal, yeffeɣ seg-s yudef di talunt, yerra srid ɣer ugensatriw (planète) meɣres ; iderreq-d seg-s takubba si tanga ur nelli da deg Udrar n Ǧerǧer umi semman Yiṛumanen di tallit-is adrar n wuzzal (le mont ferratus) seg wakken ur yezmir uwerdani ad t-id-yadef.\nYemmeɣ-d Meɣres srid s Aswel ad t-ikkes i lebda ad yethenni seg-s akken ad d-irkeḍ Tamurt ; iruḥ-d am lebraq, ur tceffeq fell-as la tiṭ n umdan wala tin n lbaz aremmaq. Yewwet-d s yixef n ssif-is s agelmin ɣer tama n unẓul n Ǧerǧer (versant sud) tefla tkirwant n uswel isanef yenxer ddaw n tmurt yenǧer asif, uzzlen deg-s yeḥlulen. Di tallit-nni qqaren-as asif azeqlan ; ma segmi semmeḍ ar ass-a, ssawalen-as Asif Asemmaḍ i d-yezgan imir-a di tmazya n Yimceddalen agezdu n Tubiret. Ma d anda akken yebbeɣ Meɣres takubba-s, tewwi isem n Anu n yiflis (le gouffre du léopard) sakkin isuddem uswel yenɣel akʷ armi d-tban telqeyt-is yenǧer iḥumal.\nAṛebbit Aswel, tezri fell-as yir tagʷnit ; yerra ɣer tama n ugafa anda mazal iḥlulen n tmes uqbel ad ismiḍen ; iεawed Meɣres ineggez si tɣaltin n yiceṛfan n wadda ɣer tid n ufella, yewwet daɣen s tkubba-s ẓẓayen taẓeyt n udrar, iḥuza wid yellan d agadir iqublen tama n ugafa (versant nord) dgedgen grarben, u yenɣel daɣen wayen d-yegʷran seg-s, u suddmen neǧren asif ɣer tama n At Wasif.\nYeεreḍ Uṛebbit Aswel ad idderbez ɣer yimi n lεinṣer iseg i d-yettgeffiε d asawen yilizeq mazal ur yensi, imir imir yezwar-it Meɣres igzem-d taqincurt si Akuker s talɣa n ukaswar (forme conique), yergel yes-s imi n yilizeq, yexsi seg wass-nni ar ass-a.\nAss-agi, ṛṛeṣfa-nni ibubben tarṣift, ur telli zik d rreṣfa wala d tarṣift, tella d tafekka n uṛebbit Aswel ; rreṣfa terṣa di lqaεa, ma d tarṣift yersen sufella-s, d aqerruy-is i yaɣ-yettrajun melmi ad nesseḥmu aswel-is, u ad t-id-nerret ; ala netta i nesεa d aṛebbit-nneɣ amaddi ara isetnen fell-aɣ seg yicenga iṭuqqten n Usammer d wid n Umalu.\n* Tadyant-a, teḍra zik, ɣef wakken i yaɣ-d-ttalsen yemɣaren si tsuta ɣer tayeḍ armi i yaɣ-d-tewweḍ ɣer ta-nneɣ, ayagi i yaɣ-ttalsen, ur yelli d tumgist (la légende) ur yelli d amyi (mythe).\nU segmi yeḥsa udabu amiran n Lmuṛ-Ṛadya igelden di Tmazɣa talemmast swayen i nettheggi akken ad d-nessakʷi zzher-nneɣ yegnen d leqrun, zeεma iḥemmel-aɣ, iḥemmel taɣlamt (équipe) n Leqbayel n ddabex uḍar _ JSK _ akken ad sluɣmuyen di tlemmast n ugama zegzawen icebḥen, εlayen ɣef yidurar, azwu zeddigen ur t-sεint tmura… Bnan-aɣ deg-s annar. Annar-a, rran-t ass-a d tajumma tahrawant ara yilin ar ifeḍ d tagʷest iɣummen lεinṣer n uburkam yellan zik yettfeggiḍ yesseḥmuy ulawen n Leqbayel ; bɣan-t ass-a ad yismiḍ ur yettfeggiḍ yilizeq-is ur yettawel ur irekkem ur yettkuffut am zik-is, akken ad ismiḍen wulawen n yibabiten-is ur d-yettakʷi zzher-nsen…\nKkret ad nalit s aswel !\nS Aswel ad t-nsawel ad as-nsiwel\nW(in) iẓran ! i ma ahat ad aɣ-d-isel\nAd d-ikker ad igriwel !\n* Uriɣ-tt deg wass aɣelnaw aqbayli 14 yunyu _ 2018 _\nPeut-on oublier complètement sa langue maternelle ?\nAperçu du système politique kabyle : Des sof


Q=0	C=0	SS=0	LS=0	PS=0	DC=0	LC=0	SD=0	BS=2	G0=1	G1=1	G2=1	DLID=ber_Latn	BODY=Tamɣunt 1ut n Tcirḍart/Tadukli Taddalant n Lezzayer: Djelloul yebɣa ad d-teqqel tsemhuyt\nYeffeɣ-d ass n : Lexmis, 14 Mayu 2020 12:31 Ɣran-t : 118 n tikkal\nLEZZAYER TAMANEƔT – Yenna-d Achour Djelloul, aselway-anemhal amatu n Tegrawt n Sersport, anaful anegti n Tdukli Taddalant n Temdint n Lezzayer, ass n ukras, dakken yebɣa ad d-teqqel tsemhuyt n tcirḍart n Temɣunt 1ut ay sbedden seg tlemmast n Meɣres ɣef lǧal n tkaɣreft n unfafad bu uqacuc.\n« Newjed ad neqbel s kra n uɣtas ara d-yilin ɣef wamek ara teḍru d telɣuɣa, maca nekk aql-iyi akked tuqqla ɣer tyaka. Mazal 8 n wussan n wurar i urbaḥ n 24 n tenqiḍin, yernu ssarameɣ nesɛa ammaken akken ad d-neqqel yernu ad nurar ɣef yideggen imezwura », ɣef wakken ay d-yenna Achour Djelloul i Tnegga n Yisalan n Lezzayer.\nTella-d yiwet n temlilit, ass n usamas yezrin, deg tesɣimt n uɣlif n tillumẓa d waddal i usiwel ɣef wamek ay tezmer ad d-teqqel telɣuɣa. Timlilit-a tella-d war ma yeḥdeṛ deg-s uneɣlaf, Sid Ali Khaldi, d uneɣlaf n Tfidiṛalit Tazzayrit n Tcirḍart, Kheireddine Zetchi, yernu d tin ay d-yellan deffir ma tessuter-itt tnarit tafidiṛalit i usiwel ɣef wamek ara teḍru d tyaka taɣelnawt n tcirḍart.\nSeg yidis niḍen, yenna-d uselway-anemhal amatu n tegrawt n Serport dakken d Abdelghani Haddi ay d-ssummden d anemhal amatu imi ay yesɛa acḥal n yiseggasen n termit deg usefrek n teṛmisin yernu netta d amazzay deg usaḍuf.\nDaɣ, yenna-d Mass Djelloul dakken Anthar Yahia, anemhal addalan amaynu n uqusis-a, yezmel agatu n 3 n yiseggasen yernu yebda ya amahil-nnes.\nLast modified on Ssebt, 16 Mayu 2020 14:14\nTamɣunt 1ut n Tcirḍart\nTalɣuɣa Taɣelnawt n Tcirḍart\nTadukli Taddalant n Temdint n Lezzayer\nYeffeɣ-d ass n : Lexmis, 14 Mayu 2020 12:31 Taggayt : ADDAL Ɣran-t : 118 n tikkal Bḍu\nTakebbanit Sonatrach : tuɣalin s amahil n yimehhalen ad d-tili d tafarant


Q=12	C=6	SS=12	LS=0	PS=0	DC=0	LC=0	SD=0	BS=0	G0=14	G1=2	G2=0	DLID=ber_Latn	BODY=Home » Articles posted by Aghazaf\nIS LLIƔ ?\nIlliɣ ifka tisila nnes i ubrid, ar itteddu, ur issinn ma s idda. Inɣa t umary n umaynu. Ass nnes amm wasnaṭ. Imal nnes ibnubk. Kra n tmitar issumrn ur llint. Ar isbbircil. Ay-nna ira ur t yufi. Yusy anezgʷum izḍayn yugrn wi-n uẓṛu n Syzif. Gar tawuri art isdiddiy amm cra n uwddin (fantôme) zeg mayd igan aẓy. Anumc (l’amour) ur yad ili tizzulya nnes. Ikka kud iga anelmad g usinan aznezgay (qualificatif) , g usemhuy uzriw 1973-1974, yaɣ ger wallen n yat tḍeẓẓant (belle fille) . Tudf tmija nnes ul nnes alley ur izḍaṛ ad ids ibḍu. Ass nna gis ur ids inmiqqiṛ illas. Ur ar ittannay asidd xas s wallen nnes.\nYennayer 9, 2018 AghazafTullist1 Comment


Q=0	C=0	SS=0	LS=0	PS=0	DC=0	LC=0	SD=0	BS=0	G0=9	G1=8	G2=5	DLID=ber_Latn	BODY=Adlis > Imyura > Askasi-Débat\nMa neεreḍ ad nefk tabadut n wedlis, s tewzel, nezmer a d-nini: d taffa n isebtar n lkaγeḍ rqiqen yuran jemεen s uxiḍi neγ asenteḍ s llesqa, ssyin akin, a ten-γumen s lkaγeḍ zuren. S imeslayen nniḍen, adlis d allus s tugta n tira n weḍris akken ad taweḍ tussna d tmussni γur yal amdan anda yebγa yili, tallit yebγa yedder-itt. Adlis daγen mačči d aḥraz kan n yeḍrisen, d taγawsa tafessast nezmer a tt-nawi deg ufus-nneγ, s anda nebγa ad nruḥ yis-s akken a tt-nγer . idlisen ma ggten, nḥerrez-iten di temkarḍit n wexxam neγ tin yebnan I yemdanen s umata meqqret γef tmezwarut .\nZdat ad yesnulfu wemdan isekkilen akken ad yaru tutlayt-is, yessuneγ tiktiwin-is γef weẓru, amedya n yeslaḍen n Tasili deg uneẓruf n Tefriqt ugafa umi neqqar Tiniri. Akka I d-yebda umezruy n isalalen n tira akken ad yessenfali wemdan tiktiwin-is wa a ten-yeḥrez. Seg weslaḍ n weẓru γer win n ideqqi, akal-nni isi nettmahal afexxar, iγerfan, yal yiwen amek d-yesnulfa asalel I tira-s.Si tallit γer tayeḍ asalel yemhez d tγermiwin ; mačči d yiwen I yeqdec wemdan I tira, islaḍen n weẓru d wid udeqqi, tancirt, lkettan…\nIferεunen sqedcen papyrus, d yiwen yemγi teddzen.ssyin akin, iγerfan nniḍen snulfan-d adlis amezwaru yesεan isebtar n weglim n iγersiwen umi fkan isem n parchemin. Ayen yura s tegrigit ugellid amaziγ Yuba II yewweḍ-aγ-d deg yedlisen n weglim n iγersiwen…maca tagrawla n wedlis teḍra-d d wesnulfu n lkaγeḍ di tazwara di tmurt n Ccin, ssyin akkin d tamacint n Mass Gutenberg di Lalman.d isekkilen yettembiwilen I d-yurwen adlis atrar I nesεa tura.\nAdlis amaziγ s tutlayin tiberraniyin yetbεa amhaz d-yeḍran deg wemḍal. Ma d win yuran srid s tmaziγt tatrart ilul-d deg iseggasen 1980.Ungal Askuti, Faffa, Iḍ d wass d wiyaḍ ldin abrid I tutlayt d weγref amaziγ I lebni n tγerma-s.\nI tikelt tamezwarut ahat deg umezruy I yessaweḍ umaziγ yefhem d akken tilin-is d amdan, d aγref, d tamurt icudd γer tilin d gemmu n tutlayt-is?\nAsalu tura yerreẓ …


Q=0	C=0	SS=0	LS=0	PS=0	DC=0	LC=0	SD=0	BS=2	G0=4	G1=3	G2=1	DLID=ber_Latn	BODY=Tamkarḍit > Imyura > Isalen\nAss n 15 deg Dujembeṛ, tella-d yiwet n temlilit di tesdawit n Jussieu di Paris id-yewwin awal ɣef leqdic d-issewjad mass Aksil d wid iqeddcen yides ilmend n wesbeddi n yiwet n temkarḍit tagraɣlant n tmaziɣt.\nTikti d tin i-ɣef qeddcen iɛeggalen n tdukla “Tamkarḍit” id yezgan di 38, rue Keller, di tɣiwant n Paris.\nYella-d wawal ɣef wamek d wayen ilaqen iwakken ad teǧuǧeg tikti agi.\nd annar i yal ameɣṛi yebɣan ad yissin kra ɣef yedles amaziɣ, ama d azwaw, d aṛumi neɣ d wayeḍ. ɣef aya, iqeddacen ssaramen ad-ssiwḍen akken ad d-awin idlisen akw yettwarun, s yal tutlayt ɣef yedles amaziɣ s umata.\nMass Aksil ger wid yellan deffir n tikti agi, yefka-d amedya ɣef waṭas n temkarḍiyin yellan di Paris, d tid yebdan s ulac. Yenna deg wawal-is: “tella temkarḍit taṣlabit (slave) d tin yessawḍen tesɛa azal n 8000 n yedlisen di ssin issegwassen. Tamkarḍit tiyidict (Les yiddish), azal 20 isegwassen seg mi tella, ar assa mazal-itt tetteddu akken iwata u tesɛa aṭas imeɣṛiyen. Tella daɣen temkarḍit takurdit (kurde)…atg. I temkarḍit tamaziɣt acuɣer ala??”\nIhi, tamkarḍit agi mazal-itt d tikti kan, deg wennar n leqdic...maca assirem id-tebwi yides ad yegmu ma yella yal yiwen d yal yiwet i yzemren ama s wedlis, s wedrim negh s tikti ad-yefk afus, i wakken taɛkumt ad tifsus...ula ma werjin yella leqdic s tayri d taɛkumt.\nI yal tin neɣ win yebɣan ad yaru i yqeddacen, attan tansa:\n38, Rue Keller, 75011, Paris\nTansa taliktrunit : tamkardit-bibliotheque@wanadoo.fr\nMa d win negh tin izemren s wedrim :\nJO du 24-07-2004\nSIRET : 4789270900010\nCCP : 5106650M020.


Q=5	C=0	SS=0	LS=0	PS=0	DC=0	LC=2	SD=0	BS=2	G0=85	G1=32	G2=7	DLID=ber_Latn	BODY=D tamnaḍt tagrawliwt yenḥafen ! - La Dépêche de Kabylie\nAccueil Tamazight D tamnaḍt tagrawliwt yenḥafen !\nD IZURAR ƔEF YIDURAR - Aït Yahia Moussa\nAït Yahia Moussa d tamurt n ugrawliw ameqqran Krim Belkacem i d-icetlen deg lejdud-is imi ula d nutni ddan d Fadma n Soumer akked El Mokrani. Xas ulamma txelleṣ ‘’adrar s yidammen-is’’ s uqbel lgirra-nni 1954 (ugar n 1000 n yimeɣras), meɛna yezga uḍad yessewɛad-itt ula seg timunent ɣer da, tkemmel tettwaɛzel. ‘’Ula d Boumediene, yessen tama-agi, axxam, axxam. Yezga d leḥris fell-as’’. I aɣ-d-nnan. Lɛerc n Aït Yahia Moussa, yettabaɛ taqbilt (conféderation) n Yiflisen n Umellil. D taɛessast ɣef tewwura n tmurt n leqbayel, akken i as-qqaren.\nTakerḍa n Aït Yahia Moussa\nTezga-d tɣiwant n Aït Yahia Moussa ɣer unẓul/umalu n lwilaya n Tizi Uzzu, seg usamar, tella Tirmitin, seg Ugafa, tella Boumerdes d Naciria, ma ɣef unẓul, ad naf Draa El Mizan d Maâtkas. Zedɣen deg-s ugar n 21 000 n yimdanen. Ɣur-s 16 n yiɣerbazen imenza, 4 n yiɣerbazen ilemmasen d yiwet n tesnawit i yettwabnan deg useggas n 2010.\nZik-nni, tella tama-agi d tiẓgi n yiɣersiwen. Aya yettban-d s yismawen n yimekwan i yellan din, amedya : amalu n wayrad (izem), tagnit n wayrad, asif n tsedda, lɛec n yisɣi, lɛec n ufalku…atg. Akka tura, zint-as-d snat n tẓegwa i tɣiwant n Aït Yahia Moussa, tiẓgi n Boumehni d tiẓgi n Sidi Ali Bounab, anda ara naf aṭas n leṣnaf n yimɣan d isekla, yecban : akerruc, abelluḍ, akalitus, asisnu, aḥeccad, azzu, ilugi, axlenǧ, adles, amezzir…atg.\nIsem Aït Yahia Moussa\nZik, Aït Yahia Moussa, semman-asen Yiṭerkiyen, Oued Ksari. Syin rran-t Yiṛumyen Oulad Yahia Moussa. Deg taggara, kkren-d yimeẓdaɣ, rran-t Aït Yahia Moussa.Ɣef yisem-a, nnan-aɣ-d snat n turdiwin. Yiwet teqqar-d d akken yekka-d seg yiqriben n Sidi Ali Moussa n tama-agi n Maâtkas. Ma d tayeḍ, tenna-d, yekka-d seg Yahia Bacha n Lezzayer tamanaɣt. Ma d isem Iflisen n Umellil, d tanmegla ɣef Yiflisen n Yilel (lebḥar). Umellil, yezmer yekka-d seg wawal amellal, neɣ akal (akal amellal). Iflisen, ɣef wakken i d-nnan, imezwura-nsen d (les pirates ?) imi i d-kkan ula d nutni seg lebḥar.\nAmezruy d tmetti : Tadyant n 06/01/1959\nƔef wakken i aɣ-d-yenna Mohamed Seddiki, nnejmaɛen les colonels Amirouche, Si El Haouès d Bouguerra deg Jijel i wakken ad ruḥen ɣer Tunes. Ass-nni, Ali Kafi ur d-yusi ara. Ihi, mi d-uɣalen, Amirouche akked Bouguerra bɣan ad kemmlen axeddim gar lwilaya III d lwilaya IV. Acu kan, mi d-wwḍen ɣer tama-agi, yuɣ lḥal Fransa tceyyeɛ-d ugar n 30 000 n yiɛeskriyen zzin-d akk i temnadt-agi, yettwahegga-d leḥris-a seg wass n 05/01/1959. Yeḍra-d umennuɣ d ameqqran, azal n 385 n yimeɣras i yemmuten ass-nni. Tessexdem Fransa ula d Napalm. Ass-nni, d tilawin i imeḍlan imjuhad-nni deg tesrafin. Ass-nni, diɣ, i yemmut le capitaine afransis Grazziani, winna iɛuqqben (le tortionnaire) n Djamila Bouhired. Ar ass-a, mazal yella-d usteqsi ɣef wamek teẓra Fransa d akken Amirouche d Bouguerra ad d-ɛeddin syin. Amek d le général Raoul Salan s timmad-is i yellan ɣef uqerru n umennuɣ. Ass-nni, Amirouche d Bouguerra ur kemmlen ara abrid, menɛen deg txezzabit, acu kan 3 waggur umbeɛd (29/03/1959), ɣlin deg tayeḍ deg Boussaâda.\nMechuret temnaḍt-a s waṭas n leswaq : Ssuq n Draa El Mizan, Ssuq n Boughni, Ssuq n Tmezrit, Ssuq n Mkira, acu kan win yellan d amugger gar Yigawawen, Iflisen n Umelliln d Maatkas, d Ssuq n Ttlata. Zik, deg ssuq-a, ferrun ula d tilla yellan gar leɛrac. Ssuq-a, yella d tawwurt n lwilayat n usamar. Am wakken yella,diɣ, d timlilit i Wat n yidles, n tmetti d tsertit. Yella yettnuzu, deg-s, ula d leslaḥ. Mmlalen acḥal n tikkal yimeɣnasen n yikabaren PPA/MTLD. Syin akkin, kksen ssuq-a, rran-t ɣer Oued Ksari (Asif n tqesrayin=iẓra).\nTebna tfellaḥt-nsen, s umata, ɣef uzemmur, tineqqlin d ubelluḍ. Ma d ayen yeɛnan taẓuri, ad naf ayen icudden ɣer usran : iḍellaɛen, timedwasin, tiqecwalin, tigertal…atg imi iget wummad deg tama-agi. Xeddmen ula d taleɣt, taẓerbit d usebbaḍ.\nTaɛekkazt n Aït Yahia Moussa\nAcu kan ayen yeṭṭfen taqacuct deg tdamsa, d lxedma n tɛekkazin. Amahil-a, xeddmen-t akken ma llan : yal wa ixeddem taɛekkazt-is ; yal tasuta tettaǧǧa-tt-id i tayeḍ. ‘’Nekk s tɛekkzin i kemmleɣ leqraya-inu. S lxedma n tɛekkzin i aɣ-d-sekkren yimawlan-nneɣ’’. Akka i aɣ-d-yenna Moh. Meziani i yellan akka tura d aselmad n tmaziɣt. Nerza ɣer uxxam n Amar Redouani i ixeddmen akka tura amahil-agi s waṭas. Xas ulamma tenqes ciṭ lxedma ɣef zik, akken i d-yenna, meɛna mazal-it yeṭṭef deg umahil-is s nnif d lḥerma. Tiɛekkzin n Aït Yahia Moussa, wwḍent ɣer yal tamurt : Merruk, Tunes, Sureya, Ṭelyan, mebla ma nudder-d lwilayat n Lezzayer. Ɣer yimezdaɣ n tama-agi, taɛekkazt d azamul ameqqran yecban taneggḥelt ɣer Uqbayli. Tettuqader, tettɛelliq ur tettrussu ara kan akka. Ula s Mohend Ou Mhend, yettawi taɛekkazt u yessefra fell-as. Aṭas i yefkan azal i tɛekkazt, nezmer ad d-nader : Charlot, Gandi, Jean Jaques Rousseau…atg. Zik, deg ssuq, mi yerfed yimsewweq taɛekkaz, ḥṣu-k-id yella kra yeḍran. Ula d Ccix Aheddad, asmi yendeh s umennuɣ, iḍegger taɛekkazt u yenna : ‘’icenga-agi, ad ten-nḍegger akka’’, yewwet taɛekkazt ɣer lqaɛa. acu kan yuɣal yenna-as :’’meɛna taɛekkazt-a, ur tt-neṭṭeggir ara.’’\nAxxam n tmussni\nAxxam n tmussni d tazeqqa i yerra yiwen urgaz d amekkan i tmussni. D amekkan n yidles anda ttemlilin yinelmaden, iselmaden d inaẓuren i wakken ad snernin timusniwin-nsen neɣ ad mudden kra deg-sent. Yal wa d iswi-ines xas ulamma iswi agejdan, iban ɣef wakken i aɣ-d-yenna Mohamed Meziani, d aselmad deg uxxam-a: ‘’d aseḥbiber ɣef yidles d leɛwayed-nneɣ. Annar, bdan la tettawin wiyaḍ. Keccment-d tiktiwin tiberkanin. Ihi, axxam n tmussni, nebɣa ad yili d tiririt i wid yettruẓun deg-neɣ, wid yettruẓun tamaziɣt. Aselmed n tmaziɣt, dagi, mačči d aḥerfi. Nebɣa ad as-nefk udem usnan.\nMa ɣef tikti n uxxam-a, yenna-aɣ-d bab-is, Ahmed Amrioui : ‘’Ala nekk i yeɣran gar watmaten-iw. Fransa tebbumbardi axxam-nneɣ, nekk lliɣ meẓẓiyeɣ. Yemma, yegzem-as ufus, yiwen gma yejreḥ deg uqerru, wayeḍ yegzem-as uḍad. Ihi, yekker baba yefreq-aɣ : yal wa iwumi i t-yefka. Nekk, ɣliɣ-d ɣer umeddakel-is deg Laɛzib n Zaɛmum, sɛiɣ zher ɣriɣ. Syin, wwiɣ-d BAC, ruḥeɣ ɣer L’Allemagne. Uɣaleɣ-d ɣer Lezzayer, meɛna uɣaleɣ qqimeɣ dihen. Mi walaɣ lferq yellan gar leqraya n zik d tin n tura, ladɣa, leɛǧeb-nni n yiseggasen n1990, tergagi-d tasa-w. ihi, yal mi ara d-aseɣ ɣer tmurt, selmadeɣ arrac n twacult-iw, syin d lǧiran-iw. Akka armi temmeɣ ɣer taddart. Syin nexleq-d tazeqqa-agi iwumi nefka isem ‘’Axxam n Tmussni. Nebɣa ad d-nbeggen d akken arruplan, ur tettafeg ara s lqedra n Rebbi, yella wayen i tt-isaffagen, tella ssebba’’.\nLlan tddukkliwin-nniḍen iqeddcen deg uḥric-agi n yidles am, Iwiziwen, Tiɣri, Tarwa n Krim…atg.\nYal aseggas tettili-d yiwet n temlilit tameqqran n ddabex uḍar anda ttilint, qrib akk tɣiwanin n lǧiha-agi. D timlilit i d-yessemliliyen luluf n yimferǧen deg yimuras n unebdu. Aït Yahia Moussa, tesɛa tarbaɛt JS Aït yahia Moussa yetturaren deg telɣuɣa n lwilaya n Tizi Ouzou.\nLɛerc n Aït Yahia Moussa d Maâtkas\nZik-nni, mačči d tikkelt, mačči d snat i tekker gar Maâtkas d Aït Yahia Moussa. Tessaweḍ-iten teswaɛt armi ttemlaqaben gar-asen, u snulfuyen-d timucuha anda yal tama tgezzert deg tayeḍ. Acu kan, tuɣal teɛya cedda, sefran-ten yizemniyen u reṣṣan tablaḍt d limara n umtawa-nni, syin xedmen deg umekkan-nni taxxamt mazal-itt ar ass-a. Ha-ten-in kra n cwal. Nnan-d ula d Hmed Oumerri, ggan-as tilisa, ur tent-id-ittzeggid ara. Yettruḥu-d, iḥemmel ad yessew lqahwa deg lqahwa n yimawlan n Krim meɛna ur t-ttaǧǧan ara ad izegged tilisa. D nutni i as-tt-yettawin ɣer wanda yella.\nTtnaɣen ɣef waggur\nMi twala yiwet n tama aggur ɣer tayeḍ, ad tekker ad terfed leslaḥ, ad truḥ ɣur-s ad as-tini :’’Err-iyi-d aggur-iw’’, axater tella tettwali-t uqbel deg yigenni-ines. Akken ara ɛeddin wussan, aggur ad d-yuɣal ɣer tama-nni-nniḍen. Syin ad kkren, diɣ, wid-nni-nniḍen, ad ruḥen i wakken ad d-rren ‘’aggur-nsen’’. Ihi, ttkemmilen-tt kan akken.\nAmgud d ugḍi\nNnan-d, yiwet n tikkelt iruḥ yiwen seg Aït Yahia Moussa ad d-yawi tislit seg Maâtkas, meɛna ur tezyin ara. Mi wwḍen, kkren nnan-asen-d Wat taddart-nni :’’Lukan ad teẓrem, acekk-it umgud-nni i awen-nefka !’’. Dɣa, rran-asen :’’Lukan ad teẓrem agḍi i as-nhegga’’. Axater ula d isli-nni, cewya-t kan.\nKrim Belkacem : ilul 15/12/1922 deg Aït Yahia Moussa, nɣan-t ass n 18/10/1970 deg Francfort. D netta i yestenyan les accords d’Evian.\nLe capitaine Si Moh Nachid d Talah Mohamed : d imjuhad\nAmar Belkada, Arezki Batatache, Moh Oukaci, Hocine Said Ouali,Omar Fettmouche : d inaẓuren d imedyazen.\nAli Amrani, Tifaoui, Zerrouki : d inaddalen\nDeg taggara, ad snemreɣ imeddukal : Moh Meziani, Amar Laoufi, Moh Seddiki, Ahmed Amrioui d Amar Belkada (aneggaru-a, yemmut. Iɣsan-is di talwit). Yeffeɣ-d uḍris-a, i tikkelt tamezwarut, deg useggas 2016.\nArticle précédentAmek i d-tella tuɣlin deg tallit n Covid-19\nArticle suivantKra n yidlisen imaynuten n Ahcène Mariche


Q=6	C=6	SS=0	LS=0	PS=0	DC=0	LC=0	SD=0	BS=0	G0=16	G1=1	G2=0	DLID=ber_Latn	BODY=pictures 13690 visits\tUse the left and right arrows on your keyboard to navigate the album 12345678\t46 . Limi Feu Paris Fashion Week a/w catwalk photos 2011\n47 . Limi Feu Paris Fashion Week a/w catwalk photos 2011\n48 . Limi Feu Paris Fashion Week a/w catwalk photos 2011\n49 . Limi Feu Paris Fashion Week a/w catwalk photos 2011\n50 . Limi Feu Paris Fashion Week a/w catwalk photos 2011\n51 . Limi Feu Paris Fashion Week a/w catwalk photos 2011\n52 . Limi Feu Paris Fashion Week a/w catwalk photos 2011\n53 . Limi Feu Paris Fashion Week a/w catwalk photos 2011\n54 . Limi Feu Paris Fashion Week a/w catwalk photos 2011\n55 . Limi Feu Paris Fashion Week a/w catwalk photos 2011\n56 . Limi Feu Paris Fashion Week a/w catwalk photos 2011\n57 . Limi Feu Paris Fashion Week a/w catwalk photos 2011\n58 . Limi Feu Paris Fashion Week a/w catwalk photos 2011\n59 . Limi Feu Paris Fashion Week a/w catwalk photos 2011\n60 . Limi Feu Paris Fashion Week a/w catwalk photos 2011